Lääkäri 2018 http://laakaripaivat.fi/2018 Ammatillinen koulutustapahtuma lääkäreille 10. - 12.1.2018 Mon, 27 Aug 2018 11:16:32 +0300 fi hourly 1 https://wordpress.org/?v=4.8.2 Lääkäri2018 –tapahtuman materiaali poistuu nettisivuilta – talleta tarpeelliset http://laakaripaivat.fi/2018/2018/08/27/laakari2018-tapahtuman-materiaali-poistuu-nettisivuilta-talleta-tarpeelliset/ http://laakaripaivat.fi/2018/2018/08/27/laakari2018-tapahtuman-materiaali-poistuu-nettisivuilta-talleta-tarpeelliset/#respond Mon, 27 Aug 2018 09:57:23 +0000 http://laakaripaivat.fi/2018/?p=7299\nPäivitämme lääkäripäivät.fi –sivuja vastaamaan tulevan Lääkäri2019 –tapahtuman tarpeita. Tämän vuoden tapahtuman materiaali ja artikkelit ovat sivuilla 17.9.2018 saakka. Tämän jälkeen materiaali poistuu käytöstä.\nKäythän tallentamassa tarpeellisen materiaalin 17.9 mennessä. Tämän jälkeen materiaali ei ole enää käytettävissä.\nUudet, Lääkäri2019 –tapahtuman nettisivut avautuvat 24.10. Ilmoittautuminen lääkäripäiville alkaa 1.11.2018.\n]]> http://laakaripaivat.fi/2018/2018/08/27/laakari2018-tapahtuman-materiaali-poistuu-nettisivuilta-talleta-tarpeelliset/feed/ 0 Äyräpää-palkinto professori Timo Otonkoskelle, Pohjola-palkinto emeritaprofessori Marjukka Mäkelälle http://laakaripaivat.fi/2018/2018/01/10/ayrapaa-palkinto-professori-timo-otonkoskelle-pohjola-palkinto-emeritaprofessori-marjukka-makelalle/ http://laakaripaivat.fi/2018/2018/01/10/ayrapaa-palkinto-professori-timo-otonkoskelle-pohjola-palkinto-emeritaprofessori-marjukka-makelalle/#respond Wed, 10 Jan 2018 07:26:31 +0000 http://laakaripaivat.fi/2018/?p=5575\nSuomalainen Lääkäriseura Duodecim on myöntänyt vuoden 2018 Matti Äyräpään palkinnon kantasolututkimuksen professori Timo Otonkoskelle. Pohjolan ja Suomi-yhtiön lääketieteen palkinnon saa emeritaprofessori Marjukka Mäkelä työstään terveydenhuollon menetelmien arvioinnin edistämiseksi.\nTimo Otonkoski on Suomen arvostetuimpia kantasolututkijoita ja hän työskentelee Helsingin yliopiston lääketieteellisen kantasolututkimuksen professorina. Hän on keskittynyt erityisesti 1-tyypin diabetekseen ja tehnyt siihen liittyvää uudentyyppistä kantasolutukimusta. Palkinto luovutetaan Otonkoskelle Helsingin Lääkäri 2018 -tapahtuman avajaisissa 10.1.2018.\nOtonkosken tutkimustyö on jo yli neljännesvuosisadan liittynyt haiman beetasolun toimintahäiriöihin, jotka voivat johtaa mm. varhaisessa lapsuusiässä ilmaantuvaan vaikeahoitoiseen diabetekseen tai matalan verensokerin esiintymiseen. Hänen tutkimuksensa painopiste on siirtynyt vähitellen pluripotenttien eli monikykyisten kantasolujen pariin.\nEmeritaprofessori Marjukka Mäkelä saa Lääkäri 2018 -tapahtumassa Pohjolan ja Suomi-yhtiön 20 000 euron lääketieteen palkinnon uraauurtavasta työstään terveydenhuollon menetelmien arvioinnin edistämiseksi.\nTutkimusprofessori Marjukka Mäkelä on terveydenhuollon menetelmien arvioinnin uranuurtaja Suomessa. Hän on työskennellyt tinkimättömästi näyttöön perustuvan toiminnan ja lääketieteen (EBM) edistämiseksi maassamme. Hän on ollut mm. käynnistämässä ja johtamassa Käypä hoito -suositusten tekemistä sekä terveydenhuollon menetelmien arviointiyksikköä Finohtaa vuonna 1995.\nMarjukka Mäkelä pitää palkintoluennon Lääkäri 2018 -tapahtumassa perjantaina 12.1. klo 12.45–13.15 salissa 101.\n]]> http://laakaripaivat.fi/2018/2018/01/10/ayrapaa-palkinto-professori-timo-otonkoskelle-pohjola-palkinto-emeritaprofessori-marjukka-makelalle/feed/ 0 Uutta teknologiaa DigIT pop-up -alueella http://laakaripaivat.fi/2018/2018/01/05/uutta-teknologiaa-digit-pop-up-alueella/ http://laakaripaivat.fi/2018/2018/01/05/uutta-teknologiaa-digit-pop-up-alueella/#respond Fri, 05 Jan 2018 13:03:33 +0000 http://laakaripaivat.fi/2018/?p=5175\nLääkäri 2018:n yhteydessä järjestettävä DigIT pop-up -alue tarjoaa osallistujille ajankohtaisia katsauksia lääketieteen tulevaisuuteen. Keskiviikkona 10.1. alueella pohditaan muun muassa genomitiedon käyttöönottoa potilastyössä, torstaina 11.1. terveysteknologiaa osana lääkärin työtä sekä perjantaina 12.1. robotiikkaa ja tekoälyä lääkärin apuna.\nAlue toteutetaan yhteistyössä Sitran, Tekesin, Healthtech Finlandin ja Lääkäri 2018 –tapahtuman kanssa.\n9.30–10 Geenitestit osana lääkärin työtä\n12–12.30 Yhteiskehittämällä ratkaisuja potilaiden hyödyksi\n14.30–15 Potilaan motivointi elämäntapamuutoksiin tuottaa tulosta\n9.30–10 Valinnanvapauskokeilusta vauhtia uusille tavoille tuottaa terveyttä\n12–12.30 Terveysteknologia osana lääkärin työtä\n14.30–15 Lääkärin uudet roolit\n9.30–10 uudet teknologiat – robotiikka ja tekoäly – lääkärin apuna\n12–12.30 Hyvä asiakaskokemus ja palveluiden vaikuttavuus – mistä ne syntyvät?\nTutustu DigIT pop-up alueen koko ohjelmaan täällä.\n]]> http://laakaripaivat.fi/2018/2018/01/05/uutta-teknologiaa-digit-pop-up-alueella/feed/ 0 Kroonisen väsymysoireyhtymän hoitoon etsitään kansallisia linjauksia http://laakaripaivat.fi/2018/2018/01/05/kroonisen-vasymysoireyhtyman-hoitoon-etsitaan-kansallisia-linjauksia/ http://laakaripaivat.fi/2018/2018/01/05/kroonisen-vasymysoireyhtyman-hoitoon-etsitaan-kansallisia-linjauksia/#respond Fri, 05 Jan 2018 12:29:58 +0000 http://laakaripaivat.fi/2018/?p=5380\nKrooninen väsymysoireyhtymä eli ME/CFS-tauti on lääkärikunnalle ja terveysviranomaisille hankala tapaus. Sairaus tunnetaan, mutta siihen ei ole olemassa parannuskeinoa. Avoimia kysymyksiä on paljon, ja oireyhtymän tunnistaminen on vaikeaa. Yhtenäisiä hoitosuosituksia taudin toteamisesta ja hoidosta ei ole vielä olemassa.\nOireyhtymän hoitoon etsitään nyt keskustelun kautta kansallista linjausta Lääkäri 2018 päätöspäivänä. Kurssin toinen puheenjohtaja, infektiotautien erikoislääkäri, dosentti Jukka Lumio kertoo:\n– Tavoite on, että kaikki salista lähtevät ymmärtävät, että kyseessä on ankara, krooninen ja biologinen sairaus, jota psyykkiset syyt eivät selitä. Toivottavasti kurssi lisää myös ymmärrystä siitä, mitä oireyhtymän oikea diagnosointi ja hoito vaativat.\nKroonista väsymysoireyhtymää sairastaa arviolta 15 000 suomalaista. Oireyhtymän diagnosointi on vaikeaa.\n– Kolmasosa terveyskeskukseen vastaanotolle tulevista potilaista valittaa pitkällistä väsymystä. Siitä joukosta pitää löytää se yksi sadasta, joka täyttää vaikean uupumuksen kriteerit.\nDiagnoosia ei Lumion mukaan pystytä varmentamaan perusterveydenhuollossa.\n– On tärkeää varmistaa diagnoosi ja sulkea pois muut vaihtoehdot. Tätä varten eroissairaanhoidossa olisi hyvä olla moniammatilliset tiimit. Niissä olisi hyvä olla ainakin neurologi, infektiolääkäri ja usein myös psykiatri.\n”Monen potilaan kohdalla ollaan umpisolmussa”\nVaikka kroonista väsymysoireyhtymää ei vielä pystytä parantamaan, sitä voidaan hoitaa.\n– Diagnoosin varmentamisen jälkeen tiimi tekee hoidon määrittelyn. Varsinaiset hoidot ja seuranta voidaan tehdä perusterveydenhuollossa.\nPotilaita hämmentää se, että oireyhtymää hoidetaan nykyisin hyvin erilaisilla tavoilla eikä korvattavista hoitomuodoista ole yksimielisyyttä. Lisäksi potilaiden on ollut vaikea päästä sairauseläkkeelle tai pitkälle sairauslomalle.\n– Monen potilaan kohdalla ollaan umpisolmussa. Kela ei myönnä eläkettä, vaan potilas pannaan kuntoutusrumbaan, joka ei tahdo tehota.\nPotilaiden aseman parantamiseksi Suomeen perustettiin marraskuussa jo toinen potilasyhdistys, Suomen lääketieteellinen ME/CFS-yhdistys ry. Sen tarkoitus on jakaa tietoa oireyhtymästä suomalaisille lääkäreille, auttaa suomalaisia lääkäreitä verkostoitumaan keskenään ja ulkomaalaisten lääkärien kanssa ja auttaa lääkäreitä parantamaan potilaskokemusta.\nKAIKILLE AVOIN KURSSI 325: KROONINEN VÄSYMYSOIREYHTYMÄ. PERJANTAINA 12.1. KLO 13:30, MESSUKESKUKSEN SALI KARVONEN.\n]]> http://laakaripaivat.fi/2018/2018/01/05/kroonisen-vasymysoireyhtyman-hoitoon-etsitaan-kansallisia-linjauksia/feed/ 0 Sanomatalon yleisötilaisuus avaa Lääkäri 2018 -tapahtuman kaikille http://laakaripaivat.fi/2018/2018/01/04/sanomatalon-yleisotilaisuus-avaa-laakari-2018-tapahtuman-kaikille/ http://laakaripaivat.fi/2018/2018/01/04/sanomatalon-yleisotilaisuus-avaa-laakari-2018-tapahtuman-kaikille/#respond Thu, 04 Jan 2018 10:50:03 +0000 http://laakaripaivat.fi/2018/?p=5263\nLääkäri 2018 -tapahtuman yhteydessä järjestettävä yleisötilaisuus kutsuu tutustumaan lääkäreiden työssä puhaltaviin muutosten tuuliin.\n– Lääkäripäivillä on tarjolla valtavan paljon mielenkiintoisia aiheita, tietoa ja osaamista, mutta itse tapahtuma on suunnattu vain lääkäreille. Yleisötilaisuudessa samasta tiedosta pääsevät nauttimaan kaikki aiheesta kiinnostuneet, kertoo Lääkäriliiton viestintäpäällikkö Pauliina Pulkkinen.\nKaikille avoin yleisötilaisuus järjestetään Sanomatalossa 9.1. yhteistyössä Helsingin Sanomien toimituksen kanssa. Tilaisuuden teemana on Lääkäri 2018 -tapahtumassakin paljon puhuttava muutos. Tilaisuudessa pohditaan, mitä muutos tarkoittaa potilaan hoidossa ja lääkärin työssä.\n– Lääketiede ja hoidot kehittyvät. Lääkärit tarvitsevat tietojen jatkuvaa päivittämistä. Haluamme tarjota tätä samaa tietoa potilaille. Yleisö pääsee samalla kysymään mieltä askarruttavista asioista suoraan lääkäreiltä , sanoo Lääkäriliiton hallituksen puheenjohtaja Marjo Parkkila-Harju.\n”Tavoitteena on pureutua siihen, miten ja mistä potilas voi löytää oikeaa tietoa.”\nTietoa erilaisista lääketieteellisistä ratkaisuista on nykymaailmassa saatavilla paljon. Pauliina Pulkkinen kertoo, että yleisötilaisuuden tavoitteena on pureutua siihen, miten ja mistä potilas voi löytää oikeaa tietoa.\n– Keinoäly, robotit, digitalisaatio ja antibioottiresistenssi puhuttavat sekä lääkäreitä että potilaita, Pulkkinen sanoo.\n– Tuomme lavalle konkreettisia esimerkkejä siitä, miten digitalisaatio voi auttaa esimerkiksi rutiiniasioiden hoidossa, Parkkila-Harju kertoo.\nTapahtumassa ovat mukana keskustelemassa muun muassa lihavuustutkija, professori Kirsi Pietiläinen, infektiolääkäri, professori Anu Kantele, etälääkäri Mikko Lehtovirta sekä ensihoitolääkäri Teuvo Määttä.\nEnnen tilaisuuden alkua yleisö pääsee halutessaan testaamaan defibrillaattoria. Defibrillaattori, ”deffa”, on laite, jolla sydänpysähdystilanteessa pyritään poistamaan sydämen pysäyttänyt rytmihäiriö hoitavan tasavirtasähköiskun avulla.\n– Kyseessä on tärkeä ensiaputaito, jota saa nyt testata maksuttomasti, Pulkkinen vinkkaa.\nLääkäri 2018 -tapahtuman Yleisötilaisuus Sanomatalon mediatorilla 9.1. klo 17–18.30. Defibrillaattorin käyttöön voi tutustua klo 16.30–17.\n]]> http://laakaripaivat.fi/2018/2018/01/04/sanomatalon-yleisotilaisuus-avaa-laakari-2018-tapahtuman-kaikille/feed/ 0 Tutustu näyttelyalueeseen – luvassa mielenkiintoisia tietoiskuja ja debatteja http://laakaripaivat.fi/2018/2018/01/03/tutustu-nayttelyalueeseen-luvassa-mielenkiintoisia-tietoiskuja-ja-debatteja/ http://laakaripaivat.fi/2018/2018/01/03/tutustu-nayttelyalueeseen-luvassa-mielenkiintoisia-tietoiskuja-ja-debatteja/#respond Wed, 03 Jan 2018 17:33:50 +0000 http://laakaripaivat.fi/2018/?p=5173\nLääkäri 2018 -tapahtuman päivittäin avoinna olevalla näyttelyalueella voi tutustua mielenkiintoisiin osastoihin ja tietoiskuihin. Lisäksi alueella voi seurata lounassymposiumeja ja ajankohtaisia debatteja. Osallistu esimerkiksi keskusteluun kivunhoidosta ja opi, mikä on liian vähän ja liian paljon. Entä miten Yhdysvalloissa riehuvalta opioidilääkkeiden aiheuttamalta ongelmalta voidaan välttyä Suomessa?\nNäyttelyvieraat pääsevät osallistumismerkillään myös pääluennoille, joiden luennoitsijoina toimivat muun muassa professori Kirsi Pietiläinen sekä päätoimittaja Jaakko Heinimäki. Sisäänpääsy näyttelyalueelle edellyttää rekisteröitymistä ennakkoon tai paikan päällä. Itserekisteröitymispisteet sijaitsevat eteläisellä ja pohjoisella sisäänkäynnillä.\nNäyttelyalueeseen voivat tutustua lääkärit, hammaslääkärit, eläinlääkärit, apteekkihenkilökunta ja lääketieteen 4., 5. ja 6. vuosikurssin opiskelijat.\nNäyttely on avoinna seuraavasti:\nkeskiviikkona 10.1. klo 9.30–17.00\ntorstaina 11.1. klo 9.30–18.00\nperjantaina 12.1. klo 9.30–16.00\n]]> http://laakaripaivat.fi/2018/2018/01/03/tutustu-nayttelyalueeseen-luvassa-mielenkiintoisia-tietoiskuja-ja-debatteja/feed/ 0 Terveysmoralismi ei auta elämäntapamuutoksessa http://laakaripaivat.fi/2018/2018/01/02/terveysmoralismi-ei-auta-elamantapamuutoksessa/ http://laakaripaivat.fi/2018/2018/01/02/terveysmoralismi-ei-auta-elamantapamuutoksessa/#respond Tue, 02 Jan 2018 11:08:18 +0000 http://laakaripaivat.fi/2018/?p=5026\nTerveys eriarvoistuu ja ihminen voi muuttaa elintapojaan vain rajallisesti. Näin sanoo Bioetiikan ja yhteiskuntafilosofian väitöskirjatutkija Johanna Ahola-Launonen. Hänen mielestään suurin syy tähän on Suomessa ja muualla Euroopassa vallitseva poliittinen trendi, joka korostaa yksilönvapautta.\n– Köyhyys, työttymyys, huono-osaisuus ja niiden syyt nähdään yksilössä itsessään, ja erilaiset sosiaaliset ja yhteiskunnalliset tekijät jätetään tällä hetkellä liian vähälle huomiolle, Ahola-Launonen sanoo.\n– Krooninen elintapasairaus saattaa olla toki tietyllä tavalla itse aiheutettu ja jokainen tupakoitsija valitsee ihan itse nostavansa tupakan huulilleen. Yhteiskunnallisessa keskustelussa ei tällä hetkellä haluta nähdä sitä, että sairauden ja käyttäytymismallin syntyyn vaikuttavat monet tekijät siitä lähtien, kuinka varakkaasta perheestä potilas on ja millaiset koulutusmahdollisuudet hänellä on. Toisille ne ”oikeat” valinnat ovat vaikeampia kuin toisille.\n– Moni ajattelee, että oma mahdollinen hyvä terveys ja hyväosaisuus on omaa ansiota. Ihmetellään, miksi naapuri ei lähde lenkille, kun itse lähden.\n”Tieto ei lisää niitä resursseja, joita ihminen oikeasti tarvitsisi elämäntapamuutoksen tekoon.”\n– Joillekin näiden testien ja mittarien tarjoama tieto saattaa olla oikein hyödyllistä, mutta periaatteessa tieto ei lisää niitä resursseja, joita ihminen oikeasti tarvitsisi elämäntapamuutoksen tekoon.\nAjatus siitä, että tiedon lisääntyminen auttaisi automaattisesti potilaita, voi olla jopa haitallinen.\n– Juuri nyt puhutaan paljon terveysteknologiasta ja erilaisita analyysimenetelmistä, joilla potilaille saadaan lisää tietoa. Tieto saattaa kyllä olla kiinnostavaa, mutta se ei paranna kansanterveyttä. Usein potilaan terveysongelmien taustalla on monta syytä, joihin potilas ei itse voi vaikuttaa. Esimerkiksi vuorotyön haitoista on turha saarnata, jos potilas ei voi vaikuttaa omiin työaikoihinsa.\n– On hyvä pohtia, miksi vain tietyt riskitekijät nousevat keskusteluun. Esimerkiksi ylipainoon ja sen aiheuttamiin terveysriskeihin puututaan jatkuvasti, mutta miksi esimerkiksi mielenterveysongelmat tai syrjintä ja sen aiheuttamat psyykkiset ongelmat eivät nouse vastaavaan kansalliseen keskusteluun?\nKurssi: Vuoden 2017 kiinnostavimmat eettiset ongelmat. Keskiviikko 10.1. klo 14. Messukeskus, sali 124.\n]]> http://laakaripaivat.fi/2018/2018/01/02/terveysmoralismi-ei-auta-elamantapamuutoksessa/feed/ 0 Erimielisyyksiä potilaan kanssa? Siirrä tunteet sivuun! http://laakaripaivat.fi/2018/2017/12/28/erimielisyyksia-potilaan-kanssa-siirra-tunteet-sivuun/ http://laakaripaivat.fi/2018/2017/12/28/erimielisyyksia-potilaan-kanssa-siirra-tunteet-sivuun/#respond Thu, 28 Dec 2017 07:56:31 +0000 http://laakaripaivat.fi/2018/?p=5007\nMoni lääkäri joutuu uransa aikana tilanteeseen, jossa potilas on lääkärin kanssa täysin eri mieltä. Syynä voi olla esimerkiksi ajokyvyn arviointi tilanteessa, jossa potilas katsoo itse olevansa ajokykyinen, vaikka lääkäri on toista mieltä.\n– Tällaiset tilanteet ovat hyvin tavallisia, sanoo dosentti ja neurologi Markku Sainio.\nSainion mukaan ajokykyä arvioidessa lääkärin kannattaa aina vedota yleiseen linjaan tai esimerkiksi ajoterveys ja Käypä hoito -suosituksiin. Tunteille ei saa antaa sijaa.\n– Ajokyvyn arviointi on helppoa, kun potilaan sairaudet voidaan yhdistää Trafin tarkkoihin ajoterveysohjeisiin siitä, millainen henkilö on ajokykyinen ja millainen ei.\nAina arviointi ei ole lainkaan yksinkertaista ja selkeää. Ajokyvyn arviointia mutkikkaampia tilanteita ovat esimerkiksi sisäilmaoireet.\n– Lääkäri ei pysty todentamaan sisäilman ongelmia, joten hän on täysin potilaan kertomuksen varassa. Potilas on voinut saapua vastaanotolle huonon sisäilman takia, vaikka ongelmana ei välttämättä ole sisäilma, vaan potilaan herkkyys reagoida tavanomaiselle huonolle sisäilmalle.\nJos lääkäri joutuu asiantuntijana itse tekemään tulkinnan ja perustelmaan sen potilaalle, tilanne voi olla vaikea.\n– Potilas saattaa tällöin ajatella, että lääkäri päättää väärin.\n”Ammattikunnan täytyy toimia yhteisessä linjassa.”\nHaasteita tuo usein se, että potilas voi halutessaan hakeutua toiselle lääkärille ja saada tältä täysin eriävän mielipiteen.\n– Nykyisin on valtavan helppoa löytää verkosta mielipiteitä eri lääkäreistä ja heidän toimintatavoistaan. Jos oman lääkärin näkemys ei ole toivottu, potilas voi jatkaa etsintäänsä ja päätyä vaihtoehtoisen lääkärin tai vaihtoehtoisen tiedon pariin.\nSainion mielestä tilanne asettaa lääkärikunnalle miettimisen paikkoja.\n– Kyseessä on asia, joka pitää ottaa terveydenhuollossa vakavasti. Ammattikunnan täytyy toimia yhteisessä linjassa. On tosi hyvä asia, että potilas voi halutessaan kysyä toista ja kolmattakin mielipidettä, mutta lääkärin tulisi perustaa mielipiteensä yleisiin linjauksiin ja suosituksiin.\nKurssi: Miten olla eri mieltä potilaan kanssa vaarantamatta hoitosuhdetta? Torstai 11.1. klo 13.30. Messukeskus sali 228.\n]]> http://laakaripaivat.fi/2018/2017/12/28/erimielisyyksia-potilaan-kanssa-siirra-tunteet-sivuun/feed/ 0 Geeniteknologia voisi olla osa lääkärien arkipäivää http://laakaripaivat.fi/2018/2017/12/20/geeniteknologia-voisi-olla-osa-laakarien-arkipaivaa/ http://laakaripaivat.fi/2018/2017/12/20/geeniteknologia-voisi-olla-osa-laakarien-arkipaivaa/#respond Wed, 20 Dec 2017 13:49:29 +0000 http://laakaripaivat.fi/2018/?p=4993\nKeinoäly tekee tuloaan ja terveydenhuoltojärjestelmä muuttuu kiihtyvää tahtia. Työn murroksesta puhutaan välillä kyllästymiseen asti. Terveyden ja hyvinvointilaitoksen tutkimusprofessori Markus Perola ei silti usko, että lääkärin työ katoaa mihinkään.\n– Lääkäreiden kohdalla muutos on ennen kaikkea käsitteellinen. Lääkärin työstä tulee ja on jo tullut aiempaa yhteistoiminnallisempaa. Lääkäri ei ole enää ainoa ja ylin auktoriteetti, vaan eräänlainen konsultti, joka neuvoo potilasta terveysasioissa. Tekoälykään ei lähiaikoina tule korvaamaan lääkärin työtä, vaan ainoastaan helpottamaan sitä, Perola sanoo.\nItse työhön liittyviä muutoksia sen sijaan on luvassa. Perola kertoo, että esimerkiksi geeniteknologian hinnan lasku mahdollistaa pian genomien kartoittamisen ennaltaehkäisevästi.\n– Genomien kartoittamisen hinta on tippunut valtavasti, ja se vastaa nykyisin jo suurin piirtein normaalin kuvantamistutkimuksen, kuten magneettitutkimuksen, hintaa. Uskon, että hinta putoaa jatkossa reilusti enemmän. Tämän seurauksena ei välttämättä kannata enää tutkia yhtä yksittäistä geeniä kerrallaan, vaan koko genomi kartoitetaan jo tutkimuksen alussa.\n“Genomien kartoittamisella voitaisiin ennaltaehkäistä useita ongelmia.”\nPerolan mielestä genomit voitaisiin periaatteessa kartoittaa jatkossa jo synnytyslaitoksella. Se helpottaisi lääkärien työtä ja parantaisi potilaiden hoitoa valtavasti.\n– Ideaalitilanne olisi sellainen, jossa sekä lääkäri että potilas pääsisivät tarvittaessa tutustumaan geenitietoihin jo ennen tutkimuksia.\nMoni geenimutaatio on ollut tiedossa jo pitkään, joten genomien kartoittamisella voitaisiin ennaltaehkäistä useita ongelmia. Perola mainitsee hyvänä esimerkkinä monelta suomalaiselta löytyvän, laskimoveritulpille altistavan geenimutaation.\n– Geenimutaatiota tutkitaan harvoin esimerkiksi ennen ehkäisypillereiden aloittamista, sillä niiden kartoittaminen vie pari viikkoa ja sekä lääkärillä että potilaalla on usein toive aloittaa lääkitys aiemmin. Jos geenitestin tulokset olisivat jo selvillä ennakkoon, sellaiset potilaat, joilla tämä mutaatio löytyy, välttyisivät epäsopivalta lääkitykseltä ja sen aiheuttamilta mahdollisilta komplikaatioilta.\nKurssi: Terveydenhuolto muuttuu ja yhteiskunta muuttuu – miten käy lääkärikunnan? Torstai 11.1. klo 10.30, Messukeskus, sali 216.\n]]> http://laakaripaivat.fi/2018/2017/12/20/geeniteknologia-voisi-olla-osa-laakarien-arkipaivaa/feed/ 0 Paperittomien äitien ja lasten terveydenhoito puhuttaa http://laakaripaivat.fi/2018/2017/12/14/paperittomien-aitien-ja-lasten-terveydenhoito-puhuttaa/ http://laakaripaivat.fi/2018/2017/12/14/paperittomien-aitien-ja-lasten-terveydenhoito-puhuttaa/#respond Thu, 14 Dec 2017 13:29:51 +0000 http://laakaripaivat.fi/2018/?p=4933\n]]> http://laakaripaivat.fi/2018/2017/12/14/paperittomien-aitien-ja-lasten-terveydenhoito-puhuttaa/feed/ 0


Muita Työpisteen juttuja aihepiiristäPerhevapaalta töihin? Näin valmistaudut paluuseenKahvitauko-palsta: Neuvot ammatinvalintaan vuodelta 1930Työkykykoordinaattorin neuvo: yhdistä uutta ja vanhaa osaamistaMikä on työhön liittyvä uudenvuodenlupauksesi?Järjestä aikaa läheisillesi – työkiireistä huolimatta\n> Mitä työhaastattelussa kannattaa kysyä ja mitä ei saa kysyä?\nMitä työhaastattelussa kannattaa kysyä ja mitä ei saa kysyä? 1.4.2011 7:00 "Olen tuore esimies ja edessäni on ensimmäinen työntekijän rekrytointi. Mitä työhaastattelussa kannattaa kysyä? Entä mitä puolestaan ei saa kysyä? Organisaatiossamme ei ole ohjeita asiasta." - Uusi esimies Haluat luonnollisesti löytää kyseisessä tehtävässä hyvin suoriutuvan henkilön. Tärkeää onkin, että alkuun analysoit haussa olevan työn vastuut ja vaatimukset sekä pohdit, mitkä osaamiset, toimintatavat ja yhteistyövalmiudet ovat juuri tässä työssä menestymisen näkökulmasta kaikkein tärkeimpiä. Vaatimuksiin vaikuttavat tietysti myös tehtävän toimintaympäristö ja organisaatiokulttuuri. Tämän analyysin perusteella voit ryhtyä helpommin miettimään ns. täsmäkysymyksiä.\nOsaamista voit yleisellä tasolla kysyä esim. seuraavin kysymyksin:\nMitkä ovat keskeisimpiä osaamisiasi?Mitä mahdollisesti uutta osaamista voisit tuoda työyhteisöömme?Missä osaamisen alueilla sinulla on eniten kehitettävää (kun mietit kyseistä tehtävää)?\nTyöhaastattelussa on olennaista selvittää, miten motivoitunut henkilö on juuri kyseiseen tehtävään. Onko esim. olemassa vaara, että hakijat ovat enemmänkin kiinnostuneita itse organisaatiosta kuin juuri kyseisestä tehtävästä? Sinun on myös hyvä pohtia, mitkä ovat odotuksesi työntekijän suhteen. Oletko esimerkiksi palkkaamassa pitkään tehtävässä viihtyvää henkilöä? Onko tehtävässä mahdollisuus kasvaa ja kehittyä ja saada ajan myötä yhä enemmän vastuita?\nMotivaatiota voit kartoittaa esim. näillä kysymyksillä: Mitkä asiat tässä tehtävässä kiinnostavat sinua erityisesti?Mitä odotat tehtävältä?Mitä uutta tehtävä voisi sinulle tarjota?Mitkä asiat puolestaan tässä tehtävässä vaikuttavat vähemmän kiinnostavilta? Mitkä ovat nykyisen työsi plussat ja miinukset?Onko sinulla muita hakuja käynnissä? Jos, niin miten vertaisit näitä?\nTyöskentelytyyliä ja yhteistyötaitoja kannattaa myös pyrkiä kartoittamaan. Tässä muutama yleiskysymys: Miten kuvaisit omaa toimintatapaasi? Millaisissa työtilanteissa olet parhaimmillasi?Minkälaiset tehtävät tai tilanteet koet puolestaan itsellesi vaikeina?Kertoisitko yhteistyöroolistasi työpaikalla?Mitkä ovat vahvuutesi yhteistyötaidoissa? Entä kehittämiskohteesi?Mitä odotat esimieheltäsi? Millainen johdettava olet esimiehesi näkökulmasta?\nHaastattelussa on myös olennaista selvittää, miten hakijan kohdalla palkkatoivomus, aloitusajankohta ja esimerkiksi valmius muuttuviin työaikoihin tai matkustamiseen sopivat haettavaan tehtävään.\nSitten ne kielletyt kysymykset. Työhaastattelussa tulee kysyä vain työhön liittyviä ja asiallisesti perusteltavissa olevia kysymyksiä. Kysymykset eivät saa loukata hakijan yksityisyyttä tai asettaa hakijaa epätasa-arvoiseen asemaan esimerkiksi hakijan rodun tai etnisen syntyperän vuoksi. Kiellettyä on kysyä myös yhteiskunnallista, poliittista tai uskonnollista vakaumusta, ammattiliittoon kuulumista, rikollista tekoa tai muuta rikoksen seuraamusta, terveydentilaa, sairautta tai vammaisuutta, hoitotoimenpiteitä tai niihin verrattavia toimia, seksuaalista suuntautumista tai käyttäytymistä, sosiaalihuollon tarvetta tai saamia sosiaalihuollon palveluja, tukitoimia tai muita sosiaalihuollon etuuksia ja sukupuolten tasa-arvoa loukkaavia kysymyksiä. Viimeksi mainittuun liittyen ei siis saa esimerkiksi kysyä perheenlisäyssuunnitelmia.\nOnnistumista haastattelussa ja henkilövalinnassa!\nTyöterveyslaitoksen sivuilta löydät lisätietoja työhaastattelusta ja rekrytoinnista.


Kuten jo useaan otteeseen on tullut ilmi, ketogeeninen ruokavalio aiheuttaa sivuoireena uskomatonta mielen kirkkautta ja pirteää oloa. Mitenkähän sitä nyt parhaiten kuvailisi... Olo vain on jotenkin kokonaisvaltaisesti TOSI HYVÄ, iloinen ja selkeä ja elämä hymyilee kaikin puolin. On ihana herätä aamulla virkeänä, kun on nukkunut hyvin ja olo on freesi, turvotusta ei ole ja vatsa on litteä. Heh! Munalaten lisäksi aamun parhautta on litteä vatsa!\nTunnustan teille, etten ole koskaan ollut nainen, joka sylkee kuppiin. Nuorempana alkoholia tuli käytettyä enemmän, nyt 40+ huomattavasti vähemmän. Tämä lienee luonnollinen kehitys. Alkoholi on liittynyt hiilareiden syömiseen, kuuluuhan esimerkiksi olut ja viini oleellisena osana kesän ruokailuihin ja grillaamiseen sekä rentoutumiseen ja hauskanpitoon. Harharetket hiilarimaassa ovat lisänneet myös alkoholin kulutusta.\nKetogeenisellä ruokavaliolla alkoholin käyttö yleensä vähentyy huomattavasti. Tähän on montakin syytä. Ensiksikin, luonnollisestikaan kovin moni alkoholi ei sovellu ketogeeniseen ruokavalioon. Oluet, siiderit ja lonkerot sisältävät runsaasti sokeria. Toiseksi, ketoosissa ei vain yksinkertaisesti tee mieli juoda alkoholia. Maksa lopettaa rasvanpolton ja ketoaineiden valmistuksen kun juomme alkoholia ja alkaa suorittaa toista tehtävää eli alkoholin pilkkomista. Kun elimistössä ei ole glukoosia käytettävänä, voi olo mennä nopeasti hyvinkin huonoksi. Toisilla ketoosi vaikuttaa näin, toiset eivät huomaa mitään erityistä vaikutusta. Ketogeenistä ruokavaliota voisikin kokeilla käyttää myös tukena alkoholismin hoitoon. Periaatteessa kyse on samoista koukuista, sokeriin ja alkoholiin.\nItselläni ketoosi vaikuttaa niin, ettei alkoholia oikein huvita nauttia. Saatan juoda lasillisen punaviiniä tai kuivaa valkoviiniä ruuan kanssa. Ja teatterin väliaikaa en KOSKAAN vietä ilman lasillista Proseccoa. Tämä on periaate, josta en luovu. Samanlainen kuin se, etten vie lapsia sirkukseen enkä leivo piparkakkutaloa. Joskus kuitenkin tulee juhlatilanteita, täytyy lähteä hippaamaan kaverien kanssa. Silloin täytyy keskittyä juomaan ERITTÄIN paljon vettä alkoholipitoisen juomisen lisäksi, tämä saattaa pelastaa suuremmalta katastrofilta.\nKetoosissa tulee tunne, etten halua pilata hyvää oloani juomalla alkoholia. En koe tarvetta alkoholin rentouttavalle vaikutukselle tai nousuhumalalle. Elämä maistuu tosi hyvälle ilman alkoholia. Seuraavan päivän olot eivät kiinnosta ja tuntuu haaskaukselle viettää päivä väsyneenä ja huonovointisena, hukkaan heittäen. Aina joskus täytyy kuitenkin kokeilla, onko se todellakin niin ja yhä vankemmin huomaan, että kyllä, juuri niin se on. Alkoholia kuluu yhä vähemmän ja vähemmän ja se on vain hyvä asia.\n3 602 katselukertaa0 kommenttia


Etusivu › Haastattelut › Jarkko T. Laine & J-P Passi ja Ajomies\nJarkko T. Laine & J-P Passi ja Ajomies haastattelut\nKahden naisen ja ohjaajan loukussa\nAjomies (Matti Laine) on tavallinen suomalainen mies. Elanto irtoaa raviradalta ja kotona odottaa vaimo (Veera Degerholm). Sitten horisonttiin ilmestyy muutto, työpaikan vaihto ja naisen (Elina Ylisuvanto) kouluttaminen nykyiseen työtehtävään. Romanssihan siitä seuraa.\nJarkko T. Laine ja J-P Passi ovat pitkän linjan elokuvaajia, mutta vain jälkimmäiseltä löytyy kokemusta pitkän elokuvan ohjaamisesta. Silmiä avannut, Jukka Kärkkäisen kanssa tehty Kovasikajuttu (2012) oli kiitellyimpiä kotimaisia dokumentteja miesmuistiin.\nNyt on fiktion vuoro.\nKaverukset päätyivät ratamestarin menopelin kyytiin lähes vahingossa.\nRaviratamiljöö keksittiin prosessin kestäessä. Etsiessäni käsikirjoituskumppania näin netissä videoklipin, jossa Forssan raviradan lähtöauto lähettää hevoset. Se oli niin hienon näköistä toimintaa, että aloin tutkia, että onko se ylipäätään oikea ammatti vai firaabelihommia. Selvisi, että kyllä se voi olla ammatti, Laine nauraa.\nElokuvatuotannoista on kiva nostaa esille jokin näppärä yksityiskohta, joka tavalla tai toisella erottaa sen valtavirrasta. Suomalaisen elokuvan kohdalla se voi olla vaikka monikansallinen näyttelijäryhmä tai poikkeuksellisen räväkkä aihevalinta.\nAjomiehen niche on sen kuvaustapa.\nNäyttelijöiden herätessä aamulla uuteen kuvauspäivään he eivät vielä tietäneet, mitä tulevat kuvauksissa sanomaan. Käsikirjoitus jaettiin kohtaus kerrallaan näyttelijöille. Kyse ei ollut työpaikkakiusaamisesta, vaan metodista.\nPassin mukaan näyttelijöillä ei saanut olla liikaa tietoa tulevaisuudesta, koska kunnolla toimivia kristallipalloja ei fantasiasatujen ulkopuolella näy.\nKolme keskeistä näyttelijää eivät tienneet käänteitä etukäteen, mutta hahmojen historiasta ja nykyhetkestä mahdollisimman paljon. Haluttiin, että se oleminen olisi sellaista kuin se nyt oikeasti on. Yleensä sitä vain koettaa tulla toimeen nykyhetkessä itsensä ja maailman kanssa, Passi toteaa.\nLaine kertoo myös kuvien muodon syntyneen ad hoc -hengessä.\nVasta ensimmäisen harjoituskerran jälkeen aloimme J-P:n kanssa katsoa, miten kuvat blokattaisiin. Ravilähtöihin ja hevosiin liittyvissä kohtauksissa täytyi toki suunnitella enemmän etukäteen, Laine sanoo.\nTarinan osalta käsikirjoitusta seurattiin tarkasti. Dialogia tarttui mukaan vähiten, mutta se oli tarkoituskin. Halusimme muokata puheen näyttelijöiden suiden ja hahmojen muotoiseksi. Toisaalta monissa kohtauksissa käsikirjoitusta noudatettiin sanasta sanaan, Passi jatkaa.\nKahden kuvaajan asetellessa kameroita voisi helposti kuvitella jäljen olevan yltiövisuaalista, jopa tarinan edelle menevää briljeerausta. Tätä haluttiin välttää viimeiseen asti. Sen enempää Passi kuin Laine ei siedä tarinan unohtavaa kuvakikkailua.\nTarinan kuljettaminen kuvilla edellyttää suurempaa ammattitaitoa kuin pelkät pöyristyttävän hyvännäköiset kuvat. Mitä pidemmälle ura on edennyt, sitä tärkeämmäksi on noussut se, mitä ollaan sanomassa tai tekemässä, Laine sanoo.\nAjomiehen lopullinen pituus on 65 minuuttia pitkä. Se on näinä kaksi- ja puolituntisten räjähdepaatosten aikoina kovin lyhyt kesto.\nAlkuperäinen ajatus oli, että elokuvasta tulisi virallisesti pitkä teatterielokuva, mutta ei kuitenkaan kovin pitkä, ei missään nimessä puolitoistatuntista. Leikkaamossa napattiin kaikki ylimääräinen pois miettimättä yhtään elokuvan kokonaiskestoa, Passi sanoo.\nPitkää elokuvaa tosiaan lähdettiin tekemään. Kuvauskäsikirjoitus oli 75 sivua, joka tarkoittaa teoriassa noin 75 minuuttia valmista elokuvaa. Rajoittaahan tämä lyhyt kesto esimerkiksi festivaaleille pääsyä, mutta ajateltiin, että tehdään paras mahdollinen elokuva, ei se voi olla minuuttimäärästä kiinni, Laine säestää.\nJos elokuvantekijöiltä erehtyy kysymään, mitä mieltä he ovat lopputuloksestaan, on vastaus yleensä valmiin kuuloinen fraasi runsaalla superlatiivitäytteellä.\nPassi kuitenkin yllätti. Aihe nousi pintaan kuin itsestään, eikä vastaus ollut lainkaan tavanomainen.\nKolme vuotta elokuvan kanssa meni hienosti, mutta yleisön kanssa tuntui vielä toisellakin katsomiskerralla pahalta. Yleisön kanssa katsoessani en vain enää tavoita niitä tunnelmia, jotka tiedän tai ainakin toivon siellä olevan, Passi lataa.\nSen verran olen kuitenkin saanut myönteistä palautetta, että ehkä fiilis on vain korvien välissä. On helpompi jatkaa tekemistä, jos negatiivinen mielipide ei jää pintaan, Passi sanoo.\nLaineelle lopputuloksen katsominen ei vastaavaa tuskaa aiheuttanut. Toisaalta hän kuitenkin ymmärtää myös Passin tuntemuksia.\nItse olen tyytyväinen. Kun on pari vuotta väännetty yhtä elokuvaa ja prosessin aikana nähnyt leffan 25 kertaa, niin jossain vaiheessa se ei enää tunnu yhtään miltään. Elokuvan hyvyys tai huonous tulee vasta siitä, miten ihmiset sen kokevat – ja sille ei oikein voi mitään, Laine päättää.\nSeuraava: Marko Mäkilaakso ja Ella ja kaverit 2\nEdellinen: Arto Halonen ja Isänmaallinen mies


6x vinkkiä kesähelteille | kiiltävien kasvojen pelastus, paras aurinkosuoja, janojuoma...\nNämä Essencen All about matt oil control-paperit, tai myös kutsutut puuteripaperit ovat tosi käteviä kesällä! Ne ovat pieniä lappuja, joita painelemalla kasvoille iholta poistuu kiilto ja ihosta tulee välittömästi mattapintainen. Paperi poistaa iholta ylimääräistä rasvaisuutta ja pelastaa kiiltävän ihon nopeasti ja kevyesti ilman paksua puuterikerrosta. Nämä laput on nopea sujauttaa mukaan käsilaukkuun ja kulkevat pienessä tilassa mukana. Suosittelen! Myös muut merkit myyvät näitä, mm. Dermosililla tällaisia on myynnissä nimellä kasvopaperi.\nTykkään itse panostaa aurinkosuojiin, sillä koska minulla on vaalea iho, pisamia, luominen iho ja vaaleat hiukset niin palan todella nopeasti auringossa ja toki melanoomankin riski on todellinen myös täällä Suomessa. Laadukas aurinkorasva ei tunnu tahmaiselta iholla, vaan jättää ihon silkinpehmeäksi eikä tahraa vaatteita. On kivempi myös oleilla auringossa kun tietää että iho on suojattuna ja on tehnyt jotakin sen eteen ettei iho kärsi auringosta.\nItse päädyin näihin La Roche-Posayn apteekin aurinkorasvoihin, ja ainakin tuo kasvoille tarkoitettu Anthelios-aurinkorasva on ollut luottotuotteeni jo monta vuotta. Se ei kirvele silmiä (kerran kävi traumaattinen kokemus kun vedenkestävää aurinkorasvaa meni silmiin eikä se lähtenyt millään pois, joten siitä lähtien olen tarkka mitä aurinkovoidetta laitan silmieni lähelle…), on herkälle iholle tarkoitettu, erittäin veden ja hikoilun kestävä, eikä se tuki ihohuokosia (epäpuhtaudet pysyy paremmin loitolla) ja suojakerroin +50 UVB- ja UVA-suojilla.\nVartalolle käytän La Roche-Posayn Anthelios XL Ultra Light-aurinkorasvaa joka on nimensäkin mukaan erittäin kevyt, silti +50-aurinkosuojalla varustettu erittäin vedenkestävä aurinkorasva, joka jättää iholle silkkisen tunteen, eikä tahraa vaatteita. Tämä on ehdottomasti paras aurinkosuoja mitä olen koskaan testannut! Muistetaanhan suojata iho auringolta ja levittää aurinkosuoja jo hyvissä ajoin ennen auringolle altistumista, sekä lisätä rasvaa aina välillä 🙂\nNopea ja hyvänmakuinen janojuoma helteelle\nTykkään itse tästä nopeasta ja helposta janojuomasta niin kesähelteillä, kuin aamun aloittajana. Kylmään veteen tiputetaan jääpaloja, sekä kaupan tiivistesitruunamehua. Toki voit käyttää myös tuoretta sitruunaa, mutta kaupan sitruunamehu säilyy kauemmin käytössä. Lopputuloksena on ihanan kirpeä janojuoma joka varmasti virkistää! Sitruunavedellä on myös paljon terveyshyötyjä, se muun muassa pitää ihon hyvinvoivana, parantaa vastustuskykyä sekä tuo energiaa. Kesällä juominen on erityisen tärkeää, jottei nestehukka yllätä, joten kannattaa muistaa aina silloin tällöin juoda vaikkei olisikaan jano!\nOltiin roadtrip-reissulla tässä pari päivää sitten (siitä tulossa blogiin postauksia joten pysykää kuulolla!) ja sen verran tuli rymyttyä kaikenmaailman metsiköissä että mun jalat eivät ole koskaan olleet näin täynnä itikan ja muun ötökän puremia! Järkyttävän kutinan seurauksena ajattelin ottaa Googlen avuksi ja sieltä löytyikin artikkeli jonka mukaan teepuuöljy auttaa tehokkaasti ötökänpuremista aiheutuvaan kutinaan. Hieroin pari tippaa teepuuöljyä pistokohtiin ja kyllä vain, hetken päästä kutina oli poissa! Käytän itse The Body Shopista löytyvää teepuuöljyä jota voi suoraan levittää iholle laimentamattomana.\nSuihkunraikkaat hiukset kesähelteilläkin\nHelle näkyy myös hiuksissa: tuntuu että suihkussa pitäisi ravata joka toinen tunti jotta hiukset eivät liimantuisi päätä pitkin. Kätevä pikafreesaus hiuksiin tapahtuu kuivashampoolla, jota suihkutetaan hiuksiin, ja sitten kuivashampoo hierotaan hiuksen juureen. Tämä Dermosilin Good Hair day-kuivashampoo on mielestäni yksi parhaista, ihanan miedon tuoksuinen ja ei jätä valkoisia jälkiä kunhan muistaa hieman haroa hiuksia suihkuttamisen jälkeen ja ravistaa pulloa aina välillä. Se pitää takuuvarmasti hiukset raikkaina koko päivän ja pelastaa huonon hiuspäivän!\nEteerisiä öljyjä päänahkaan\nKäytän itse piparminttuöljyä shampoon joukossa, muutama tippa riittää. Jokainen varmasti tietää sen tunteen kun on oleillut koko päivän kuumassa auringonpaahteessa ja illalla iskee hirveä painostava päänsärky. Piparminttuöljyllä on päänsärkyä poistava vaikutus ja se myös energisoi ja virkistää päänahkaa. Kun huuhdot shampoon pois päästä, valtaa päänahan ihanan raikas ja viileä tunne, sillä piparminttu on myös viilentävä öljy. Suihkun jälkeen päänahassa tuntuu viileä tunne vielä pitkään pesun jälkeen joten hieman kuumassakin asunnossa on mukavampi nukkua kun olo ei ole niin tukala! 🙂\nPs. pikkuveli 14-v testasi tätä öljyä myös shampoon joukossa ja totesi suihkun jälkeen ”Tää oli tosi hyvä. Mp (=mielipide) 9/10. Viilensi kivasti”. Jos tältä kriittiseltä testaajalta tuli näin hyvät arvosanat niin voisinpa sanoa että testauksen arvoinen juttu siis! 😉\nMiten te helpotatte oloa kesähelteillä?\ndermosil, eteeriset öljyt, kesä, kosmetiikka, Teepuuöljy, vinkit kesähelteille\nEdellinen Persoonalliset laatumatot joka kotiin | Sukhimatot\nSeuraava Roadtrip Itä-Suomeen ja matkatärpit | Savonlinna


Energiahallintajärjestelmäpalvelut (EHJ) | Power-Deriva\nPower-Deriva > Fyysinen sähkökauppa > Palvelut energiayhtiöille > Energiahallintajärjestelmäpalvelut (EHJ)\nEnergiahallintajärjestelmämme avulla voimme toteuttaa asiakkaillemme palvelukokonaisuuden koko ketjun ennustepalveluista aina raportointiin asti. Asiakkaamme voivat halutessaan siirtyä käyttämään meidän EHJ-järjestelmäämme ja luopua kokonaan omasta järjestelmästään. EHJ-käyttöliittymä tarjoaa reaaliaikaisen näkymän asiakkaan omaan dataan ja asiakas voi halutessaan tehdä omia raporttejaan sen kautta. Palvelumme sisältää perusraportoinnin ja asiakkaan kanssa erikseen määritellyt raportointikokonaisuudet. Muita esitysmuotoja on esim. valvontanäytöt, joissa voidaan käsitellä hetkellis- ja tuntidataa.


Selleri 'Golden Self Blancing 2' | Plantagen\nApium graveolens 'Golden Self Blancing 2'\nAromikas lehtivihannes, jossa on paksut, kellanvihreät ja rapeat lehtiruodit. Sekä lehtiruodit että lehdet ovat syötäviä. Kylvä siemenet kosteaan taimimultaan. Siemenet tarvitsevat valoa itääkseen, joten älä peitä kylvöstä. Pidä kylvös kosteana ja peitä se muovilla, jossa on ilmareikiä, tai käytä pienoiskasvihuonetta. Kouli taimet yksittäin ruukkuihin istutusmultaan, kun niihin on tullut sirkkalehtien lisäksi ensimmäiset kasvulehdet. Istuta ulos, kun hallanvaara on ohi. Korjaa sato ennen ensimmäisiä halloja.


Suoritamme puunkaadot 10 vuoden kokemuksella. Meiltä onnistuvat kiipeilykaadot ja suorat kaadot sekä kori- ja nosturikaadot. Erityisalaamme kuuluu puiden kaataminen ja siirtäminen myös erityisen vaikeista paikoista, kuten jyrkistä rinteistä ja vaikeakulkuisesta maastosta.\nMilloin puu tarvitsee kaataa?\nPuu kannattaa kaataa, jos siinä esiintyy lahoamisen merkkejä tai jos esimerkiksi puun neulaset, lehdet ja oksat kerääntyvät talon katolle vaurioittaen sitä. Rungosta irtoava kuori, latvuston harsuuntuminen, tiettyjen kääpien esiintyminen ja muutokset puun asennossa ovat aina merkkejä vakavista ongelmista. Puut ovat yksilöitä, joten jokainen puu on arvioitava erikseen, ja puun kasvupaikka on myös otettava huomioon arviossa. Vallitsevat riskit riippuvat puulajista, puun rakenteesta ja sijainnista. Puunkaato voi olla ajankohtaista myös silloin, jos puu varjostaa tonttia ja kaipaat lisää valoa pihallesi.\nTulemme mielellämme tekemään maksuttoman arvion ja tarjouksen tarvittavista toimenpiteistä. Teemme myös laajempia, kirjallisia kuntoarviointeja esimerkiksi maisematöiden päätösten pohjaksi.\nPuu kallistuu, kaatuuko se?\nOn hälyttävää, jos puun asento muuttuu, varsinkin jos juuret nousevat kallistumaan ”selkäpuolella”. Heikosti ankkuroidun puun juuret saattavat tuulisella säällä liikkua. Ota heti yhteyttä koulutettuun arboristiin, jos huomaat vaarallisen puun oleskelualueen tai rakennusten lähellä. Toisaalta kallellaan oleva puu voi olla tasapainossa siinä missä pystysuorakin puu.\nMiksi tilata koulutettu puunkaadon ammattilainen paikalle?\nKoulutettu arboristi hoitaa puiden kaadon turvallisesti kaikissa olosuhteissa vuoden ympäri. Ammattitaidolla kaadettu puu säästää ympäristöä ja pienentää vahinkoriskiä. Esimerkiksi kuusen kaataminen saattaa näyttää helpolta hommalta, mutta usein se ei ole. Kuusi on usein arvaamaton, koska oksien painon ja tuulipinta-alan yhteisvaikutusta on vaikea arvioida, jolloin puu saattaa kaatua muuhun kuin haluttuun suuntaan. Erityisosaamisella ja pitkällä kokemuksella varmistamme, että jokainen puunkaato on turvallinen. Meillä on myös kattava vakuutus vahinkojen varalle.\nSuoritamme myös ns. erikoispuunkaadot, ja meillä on niistä paljon kokemusta. Nosturikaadoissa käytämme apunamme yhteistyökumppaniamme Nostolavapalvelua. Nostolavakalustolla pääsemme tarvittaessa jopa 40 metrin korkeuteen, joten suurtenkin puiden kaato onnistuu.\nMerkittyjen puiden kaatohinnan arvioimme maksutta. Samalla keskustelemme myös puunkaadon tavoitteista ja ehdotamme erilaisia ratkaisuja. Kirjallinen tarjous on aina maksuton.\nEnnen töihin ryhtymistä\nEnnen puun kaatamista tarvitaan usein puunkaatolupa kunnalta. Tässä ohjeet puunkaatolupien pyytämiseen kunnittain: Espoo, Hanko, Inkoo, Karkkila, Kauniainen, Lohja, Raasepori, Siuntio, Vihti.\nPuu on nyt kaadettu, mitä seuraavaksi? Hoidamme myös risujen ja runkojen poiskuljetuksen. Haketamme usein risut kuljetuksen helpottamiseksi. Hake soveltuu kuorikatteeksi esimerkiksi pensaiden juurille. Tukkien pätkimisen ja karsimisen lisäksi voimme pilkkoa pölkyt polttopuiksi tehokkaalla klapikoneella, jota vuokraamme myös omaan käyttöön.\nPuulajista ja kannon koosta riippuen kannolla kestää lahota noin 10-30 vuotta. Mikäli kanto hankaloittaa pihasi käyttöä ja haluat siitä heti eroon, voimme poistaa kannon jyrsimällä. Kantojyrsin yltää syvällekin, mutta yleisin jyrsintäsyvyys on 10-15cm. Useimmiten poistamme kannot, levitämme multaa ja kylvämme paikalle nurmikon.\nPalveluihimme kuuluvat myös puiden hoitoleikkaaminen ja puiden istutus.\nVoiko vanhan puun paikalle istuttaa uuden?\nVoi, kunhan vanha kanto saadaan kokonaan jyrsittyä pois. Jos vanhan puun paksut juuret vaikeuttavat istutuskuopan tekoa, voidaan uusi puu istuttaa vajan metrin verran vanhaa puuta sivummalle. Myös istutuskumpu on mahdollinen, varsinkin savimaalla.\nToimialueemme kattaa koko Länsi-Uudenmaan alueen: Espoo , Hanko , Inkoo , Karkkila , Kauniainen , Lohja , Raasepori , Siuntio , Vihti , Karjaa, Karjalohja, Nummela, Pohja, Sammatti, Tammisaari.\nOmakotiasujan ei tarvitse hakea puunkaatolupaa, jos puita kaadetaan enintään viisi ja tontille jää kaatotoimenpiteen jälkeen kaavamääräyksen edellyttämä määrä puita. Helpoin tapa selvittää, mitä kaava määrää, on olla yhteydessä rakennusvalvontaan (ks. aukioloajat ja yhteystiedot paikkakuntakohtaisesti). Mikäli kaavassa ei ole muuta määrätty, tulee puita olla tontin tai rakennuspaikan rakentamatonta aluetta kohden vähintään 1 kpl / 200 m². On myös selvitettävä, ettei asemakaavassa ole puita koskevia suojelumääräyksiä, eivätkä puut kasva sellaisella tontin tai rakennuspaikan osalla, jolla asemakaavan mukaan tulee olla puita. Kaadettavat puut eivät saa myöskään olla maisemakuvallisesti merkittäviä, esimerkiksi komeita vanhoja yksittäispuita, puuryhmiä tai vastaavia, joiden häviämisellä olisi ympäristöä olennaisesti köyhdyttävä vaikutus. Rajalla kasvavien puiden kaatamiselle on saatava naapurin suostumus.\nLupapiste.fi on asiointipalvelu, jossa voit hakea rakentamisen lupia ja hoitaa niihin liittyvän viranomaisasioinnin sähköisesti.\nYmpäristölleen vaarallisen puun voi kaataa ilman lupaa.\nKun taloyhtiöissä suunnitellaan puiden kaatoa, pitää kunnan rakennusvalvontaan ottaa yhteyttä ja hakea lupaa.\nJos tarvitset ammattimaista arboristia suorittamaan puunkaadon, ota meihin yhteyttä!\nPuunkaato Lohja (myös Sammatti, Nummi-Pusula ja Karjalohja)\nPuunkaato Raasepori (Karjaa, Tammisaari ja Pohja)


Hotellit lähellä kohdetta Titanicin ranta | Hotels.com\nHotellit lähellä Titanicin ranta – Sakumono\nHotellit lähellä kohdetta Titanicin ranta\nEtsi hotelleja lähellä kohdetta Titanicin ranta\nNäytä kartalla hotellit, jotka ovat lähellä kohdetta Titanicin ranta\nEtsitkö hotellia lähellä kohdetta Titanicin ranta?\nKun haluat yöpyä lähellä nähtävyyttä Titanicin ranta kohteessa Sakumono, Hotels.com tarjoaa monia käteviä hakutoimintoja, joiden avulla löydät helposti soveltuvan majoituksen alueelta.\nVoit käyttää karttapohjaista hotellihakuamme tällä sivulla olevan kartan kautta (tai vakiohaun tulosten kautta). Koska kaikkien hotellien sijainti nähtävyyden Titanicin ranta ympärillä näytetään kartalla selvästi, voit tarkentaa hakuasi kohteessa Sakumono tai Ghana esimerkiksi lähistön muiden nähtävyyksien, kaupunginosien ja julkisen liikenteen palveluiden perusteella. Jos olet matkassa omalla autolla, muista hakea pysäköintiä tarjoavia hotelleja.\nKun haet parhaita hotellitarjouksia nähtävyyden Titanicin ranta lähistöltä, voit suodattaa tuloksia myös hinnan ja keskimääräisen vuorokausihinnan perusteella. Jos tiedät, millaista hotellia haet, voit suodattaa tuloksia myös tähtiluokituksen ja muiden maasta Suomi tulevien asiakkaiden arvosteluiden perusteella.\nJos olet tutustumassa nähtävyyteen Titanicin ranta perheesi tai muun ryhmän kanssa, muista tutustua huonevaihtoehtoihin ja hotellien tarjoamiin palveluihin, jotta löydät varmasti tarpeitasi vastaavan hotellin. Tällä hetkellä kohteen Sakumono suosituin hotelli on Tropical Nectar Guest House. Sinne on tehty jo 5 varausta edellisen tunnin aikana.


Pääkirjoitus: Paperiliiton ja Stora Enson yllättävä avaus antaa toivoa, mutta kaaoskin on vielä mahdollista työmarkkinoilla | Pääkirjoitus & mielipide | Etelä-Suomen Sanomat\nPaperiliiton ja Stora Enson sopimus nostaa palkkoja vuodessa vajaa kaksi prosenttia. Sami Lettojärvi / ESS arkisto\nPaperiliiton ja Stora Enson tuore työehtosopimus oli yllättävä ja merkittävä avaus, sillä syksyn työmarkkinakierroksesta on povattu riitaisaa, jopa täyttä kaaosta. Teollisuusliiton puheenjohtaja Riku Aalto sanoi taannoin Uutissuomalaisen haastattelussa, ettei hän sulje pois yleislakon mahdollisuutta neuvotteluiden vauhdittamiseksi.\nAallon mukaan metsäteollisuuden ja teknologiateollisuuden irtiotot perinteisestä, valtakunnallisten työehtosopimusneuvotteluiden maailmasta ovat aiheuttaneet huolta. Aallon mukaan osa työnantajapuolen toimijoista haluaa aiheuttaa konfliktin ja verta kentälle.\nPaperiliiton ja Stora Enson sopimus osoitti, että yrityskohtaiset neuvottelut sujuvat ja metsäteollisuuden uusi työmarkkinamalli toimii. Stora Enso osti sopimuksella työrauhan kahdeksi ja puoleksi vuodeksi. Tämä on tärkeää, koska vienti vetää ja koneet käyvät kovilla kierroksilla.\nSopimusta voidaan tulkita myös näpäytykseksi tiukkaa työmarkkinalinjaa vetäneelle UPM:lle. Paperiliitto kiitti Stora Enson neuvottelijoita hyvästä hengestä. Tiettävästi Paperiliiton ja UPM:n neuvottelut ovat vasta alkumetreillä.\nStora Enson ja Paperiliiton sopimus käynnisti välittömästi keskustelun Suomen mallista eli siitä, voiko sopimus toimia päänavaajana ja määritellä vientivetoisen palkkalinjan, jota muut eivät ylitä. SAK:n puheenjohtaja Jarkko Eloranta on näyttänyt sopimukselle varovaisen vihreää valoa sanomalla, että se pyörii jonkinlaisena keskustelun pohjana.\nEK:n johtajan Ilkka Oksalan mielestä yksittäisen yrityksen solmima sopimus ei voi toimia päänavaajana. EK:n nihkeyden ymmärtää, sillä Metsäteollisuus on eronnut EK:sta, kertonut irtautuvansa valtakunnallisesta työehtosopimustoiminnasta ja siirtyvänsä yrityskohtaiseen sopimiseen.\nYrityskohtaiset neuvottelut sujuvat ja metsäteollisuuden uusi työmarkkinamalli toimii.\nToivottavasti uusia sopimuksia alkaa tipahdella tasaiseen tahtiin. Seuraavaksi odotetaan Paperiliiton ja Metsä Groupin neuvottelutulosta. Eniten kuitenkin jännitetään teknologiateollisuuden ja kemianteollisuuden ratkaisuja. Onko niiden vuotuinen palkankorotustaso kahden prosentin tuntumassa?\nKovimmat väännöt tullaan todennäköisesti näkemään nytkin julkisella puolella. Opettajien ja hoitajien järjestöt ovat julkistaneet kyselyjä, joiden mukaan lähes kaikki tai puolet vastanneista ovat harkinneet alan vaihtoa liiallisen työn ja/tai vähäisen palkan takia. Kyselyillä pohjustetaan tulevia sopimusneuvotteluja.\nViime kierroksella Tehy ja Super vaativat vientialoja korkeampia palkankorotuksia. Todennäköisesti liitot lähtevät neuvotteluihin nytkin kovilla vaatimuksilla, joihin ne ovat saaneet tukea kansanedustajilta, vaikka heidän ei pitäisi sotkeutua työmarkkinaneuvotteluihin.


Suunnistuskausi 2020: Kolmannes osallistujista omatoimisuunnistajia - Kontiolahti Biathlon\nSuunnistuskausi 2020: Kolmannes osallistujista omatoimisuunnistajia\nPerinteisten kuntorastitapahtumien rinnalle tänä kesänä tullut omatoimisuunnistus kiinnosti Kontiolahden Urheilijoiden suunnistustapahtumissa. Omatoimisuunnistuksena rasteja keräsi kolmannes kaikista osallistujista.\nKoronan myötä suunnistuskesä 2020 oli erikoinen. Joukkotapahtumia peruttiin, ja perinteisten kuntorastitapahtumien rinnalle syntyi uusi konsepti, omatoimisuunnistus.\nOmatoimisuunnistuksessa osallistuja ostaa ja tulostaa suunnistuskarttansa verkosta. Rastit ovat maastossa useamman päivän ajan, ei vain yhden illan aikana kuten perinteisissä kuntorastitapahtumissa. Näin kuntoilija voi kerätä rasteja, kun hänen aikatauluihinsa parhaiten sopii.\n—Järjestimme viisi kuntorastitapahtumaa, joissa oli yhteensä 639 suunnistajaa. Heistä kolmannes kiersi ratoja omatoimisena, sanoo Kontiolahden Urheilijat ry:n suunnistusjaoston puheenjohtaja Seppo Turpeinen.\nKoska omatoimirasteilla ei ole leimausta, suunnistajan suoritus ei kirjaudu tulospalveluun, vaan jokainen osallistuja kellottaa halutessaan ajan itselleen.\nTuliko omatoimisuunnistus jäädäkseen?\nKontiolahden Urheilijoiden tapahtumissa rastit olivat omatoimisuunnistajia varten metsässä sunnuntaista keskiviikkoon. Perinteinen ajanottopalvelun ja leimausmahdollisuuden tarjoava kuntosuunnistustapahtuma järjestettiin tiistai-iltaisin.\nTurpeinen ei lähde ennustamaan, mikä omatoimisuunnistuksen tulevaisuus on.\n—Osa pitää omatoimimahdollisuutta erittäin hyvänä, ja seitsemän euron hinta kartasta on edullinen verrattuna moneen muuhun harrastukseen. Omatoimimahdollisuus tulee mahdollisesti käyttöön jatkossakin.\nKontiolahdelle hopeaa SM-kisoissa\nKorona on aiheuttanut sen, että osa kauden alkuun ajoitetuista kilpailuista on siirtynyt syksymmälle.\nSyyskuun alkuun mennessä on pidetty vasta yhdet SM-kisat. Keskimatkojen suomenmestaruuskilpailuissa Turpeinen toi Kontiolahdelle 65-vuotiaiden sarjan hopeamitalin.\n—Osallistujia oli noin 90, joista 50 pääsi a-finaaliin. Tulevana viikonloppuna on edessä pitkän matkan SM-kisat Kankaanpäässä, ja syyskuun lopulla pidetään Kalevan Rastin järjestämät yösuunnistuksen suomenmestaruuskilpailut Liperin Pärnävaaralla.\nLisätietoja: Seppo Turpeinen 050-5234276


TESTISSÄ: LG NANO99 (75NANO996NA) – Jättiruutu pelaamiseen\nTESTISSÄ LG NANO99 (75NANO996NA)\nLG:n suurin ja kaunein LCD-televisio toimii loistavasti pelaamiseen sekä elokuvien ja sarjojen katsomiseen. Ennenkuulumattoman väkevä jätti-tv!\n17.11.2020 - 10:16\nLG NANO99 (75NANO996NA)\nLG NANO99:n kuva on terävä, kontrasti vahva ja musta syvää. Liitännät ovat hyvät.\nKirkkaus ei ole yhtä häikäisevä kuin joillain kilpailijoilla, eivätkä värit ole järin neutraalit.\nKoko/tyyppi: 75-tuumainen 8K LCD\nResoluutio: 7680×4320 (8K Ultra HD)\nKäyttöjärjestelmä: LG WebOS 5.0\nSisääntulot: 4 HDMI (2.1), 3 USB\nUlostulot: Optinen digitaalinen ääni, HDMI eARC\nHDR: Dolby Vision, HDR10, HLG\nErityistä: A9 gen3 AI 9K-videoprocessor, Full Array Dimming Pro\nMuut kokovaihtoehdot: 65”\nTelevisiopuolella LG tunnetaan parhaiten OLED-malleistaan. Korealaisvalmistaja on investoinut miljoonia kehittääkseen ja markkinoidakseen OLED-teknologiaa. Ei se silti sitä tarkoita, että he olisivat unohtaneet LCD-televisiot!\nLG:n parhaat LCD-näytöt hyödyntävätt niin kutsuttua NanoCell-tekniikkaa saadakseen parhaan mahdollisen värisyvyyden ja kontrastin, ja NANO99 on tämän tekniikan lippulaivamalli 8K-resoluutiolla. Yli viiden tuhannen euron hintainen laite on ehdottomasti highend-luokassa – mutta silti LG:n hienoimpiin OLED-näyttöihin on vielä matkaa. Jos haluaa OLED-television 8K-resoluutiolla, saa pulittaa vielä monta sataa euroa enemmän. 75-tuumainen NANO99 maksaa murto-osan 8K OLEDista. Ja se on huomattavasti halvempi kuin Sonyn 8K LCD-huippumalli. Ehkäpä kyseessä on siis kaikin puolin edullinen ostos?\nNANO99-mallissa on metallijalat, jotka sijoittuvat lähes laitteen reunoille – niinpä televisiotason on ehdottomasti oltava yhtä leveä tai leveämpi kuin television. Kuva: LG\nNANO99 on ilmiselvästi eri painoluokassa kuin saman brändin OLEDit. Sen huomaa jo purkauessa tv:n pakkauksesta: elektroniikka, virtalähde ja läjä ledvaloja tekevät mallista painavan ja muhkean. Näyttöä ympäröi vankka kehys, joka on harjattua metallia ja tuo lisää syvyyttää televisiolle. LG on selvästi varmistanut, että taakse sijoitetuilla ledeillä on riittävästi tilaa.\nTaakse LG on tehnyt syvennyksen, johon saa halutessaan seinäkiinnikkeen. Myös liitännät on sijoitettu niin, että television saa melkein seinään kiinni. Silti tv työntyy seinästä paljon enemmän ulos kuin vaikkapa OLED GX.\nNANO99 toimii samalla käyttöjärjestelmällä kuin muutkin LG:n tv:t, eli WebOS:llä (5.0, joka kuuluu suosikkeihimme. Magic Remote -kosketuskaukosäädin tekee valikoiden selailusta sujuvaa. Graafinen käyttöliittymä tuntuu nykyaikaiselta, selkeältä ja helppokäyttöiseltä.\nMagic Remote -kaukosäätimen kosketuslevy tekee NANO99-television käytöstä helppoa ja nopeaa. Kuva: Audun Hage\nSovellusvalikoima on oikein hyvä: Netflixin lisäksi löytyvät HBO Nordic, Amazon Prime, Rakuten, Apple TV+ ja Disney+. Television tukee AirPlayta ja Homekitia, joten sisältöjen näyttäminen Applen iOS-laitteilta onnistuu, samoin tv:n liittäminen osaksi Homekit-älykotijärjestelmää.\nLG on tunnetusti ollut etunenässä päivittämässä televisioidensa liitäntöjä uusimpiin. 75NANO99-mallissa on HDMI 2.1 kahdessa neljästä HDMI-sisääntulosta. Sen ansiosta saa katsottua videoita nopeudella 8K/60 fps tai 4K/120 fps. Erinomaista verrattuna Sony ZH8:aan, jossa on vain yksi HDMI 2.1-sisääntulo.\nLG-näytön input lag on huikean hyvä: mittasimme viiveeksi 17 millisekuntia. Kuva: Audun Hage\nLG NANO99:ssä on IPS-tyypin 8K LCD -paneeli. Yleensä IPS-paneeleissa on laajempi katseukulma mutta hiukan heikompi kontrasti kuin VA-tyypin paneeleissa. Kompensoidakseen tätä LG on varustanut television ledtaustavalaistuksella ja tarkalla alueellisella valonhallinnalla (local dimming).\nYksi asia on heti tehtävä selväksi: edes tämän tason LCD-näyttö ei yllä OLEDin tasolle mustan laadussa. LG:n OLEDit voivat sammuttaa ja sytyttää joka ikisen pikselin erikseen, kun taas LCD nojaa läpivalaisuun kuvan luomisessa. On toisin sanoen väistämätöntä, että tummissa kohtauksissa ilmenee jonkun verran valovuotoa eli halo-efektiä.\nLG NANO99:n kontrasti ja terävyys ovat huippuluokkaa. Kuvassa Netflixin ”Extraction” 4K- ja Dolby Vision -laadulla. Kuva: Audun Hage\nKun tämä on selvitetty, voidaankin edetä siihen, että NANO99 on LCD-televisio parhaasta päästä, mitä tulee mustaan ja valon tasaisuuteen, ja ehdottomasti paras LG:ltä näkemämme. NANO99:n kontrasti on erinomainen ja valonjakautuminen tasaista myös vaativissa ja korkea kontrastin elokuvakohtauksissa. Kirkkaus riittää katseluun niin päivänvalossa kuin illallakin. Valovoimaisuudessa se ei yllä Sony ZH8:n tasolle, mutta on samaa luokkaa kuin vaikkapa Samsung Q800T.\nVaikuttavinta 8K-televisiossa on tietenkin kuvan terävyys: LG maalaa todella yksityiskohtaisen ja saumattoman kuvan ilman tietoakaan ruuduttumisesta tai pikselikuvioista. Kuvan syvyysvaikutelma on ilmiömäinen. NANO99:n skaalaus toimii myös erittäin hyvin: jopa melko sameat HD-tallenteet näyttävät tarkoilta ja kohinattomilta.\n8K-näyttö on omimmillaan aidon raakamateriaalin kanssa. LG NANO99 ottaa ilon irti YouTuben 8K-sisällöistä. Palvelussa on tarjolla runsaasti niin amatöörien kuin ammattilaistenkin kuvaamia videoita 8K-resoluutiolla, mutta harva tv-malli vielä pystyy näyttämään niitä. LG:n televisiolla näistä videoista pääsee nauttimaan parhaalla mahdollisella laadulla, ja ne näyttävätkin mahtavilta!\nLG NANO99 toimii myös pelinäyttönä: Forza Horizon 4 -autopelin PC-versio pystyy hyödyntämään LG:n television korkeaa ja vaihtelevaa virkistystaajuutta (jopa 120 kuvaa sekunnissa), mikä tekee pelaamisesta tarkempaa ja pehmeämpää. Sitä paitsi pelaaminen 75-tuumaisella näytöllä on todella koukuttavaa!\nLG NANO99 on varustettu stereokaiuttimilla ja 60 watin teholla sekä Dolby Atmos -dekoodauksella. Ääni on ehdottoman hyväksyttävä: puhe on selkeää ja bassossa ja ääniefekteissä hyvää täyteläisyyttä. Silti on selvää, että vähänkään äänestä kiinnostuneet kannattaa hankkia soundbar tai kotiteatterijärjestelmä television kaveriksi. LG:n television HDMI eARC:n ansiosta äänen päivittäminen Atmos-yhteensopivaan soundbariin käy käden käänteessä.\nLG:n LCD-televisiot jäävät yleensä OLEDien varjoon. Huippumalli NANO99 on kuitenkin valonpilkahdus mallistossa: se tarjoaa yhtä hyvää kuvankäsittelyä ja laajan formaattituen kuin OLED-mallitkin, yhdistettynä terävään ja isoon 8K-kuvaan. LG:n ruutu näyttää todella hyvältä kaikenlaisen sisällön kanssa ja toimii erinomaisena pelinäyttönäkin lyhyine viiveineen ja 120 fps:n kuvanopeudella. NANO99 ei pärjää Sony ZH8:aa vastaan kirkkaudessa ja kontrastissa, mutta hintaakin on pari tonnia vähemmän – NANO99 on loisto-ostos 8K-luokassa.\nMyös tässä testissä\nSony ZH8 (KD-75ZH8)\nVeitsenterävä ja kirkas kuin mikä\nSonyn hurjin LCD-televisio tarjoaa mielettömän terävää 8K-kuvaa, mutta kaikista häikäisevin ominaisuus on kuitenkin kuvan kirkkaus!\nSony KD-75ZH8 äärimmäisen kirkas ja korkeakontrastinen LCD-televisio. HDR-videot toistuvat upeasti ja kuuluvat parhaimpiin näkemiimme!\nSony ei tue YouTuben 8K-videota, mikä rajoittaa huipputerävien sisältöjen saatavuutta. Myöskään vaihteleva virkistystaajuus (VRR) ei ole tuettu, mikä voi haitata pelaamista.\nLue koko testi\nDolby Atmos ja informaatiotulva\nHyvää ääntä puolivalmiissa paketissa\nRehellinen ja simppeli pelikuulokemalli\nAmmattimaisuutta mukavuuden kustannuksella\nLämmin ja muhkea basso\n© 2021 Publish AS – LB Ääni ja Kuva noudattaa journalistien eettisiä ohjeita. Lukijana olet oikeutettu käyttämään lbaanijakuva.fi-sivuston sisältöjä henkilökohtaisiin ja ei-kaupallisiin tarkoituksiin. Voit ladata, linkata ja tulostaa sisältöä lbaanijakuva.fi-sivustolta henkilökohtaisiin ja ei-kaupallisiin tarkoituksiin, kunhan mainitset lähteen ja kunnioitat mahdollisia tekijänoikeuksia. Sisältöjä, mukaan lukien (mutta ei näihin rajoittuen) ikonit ja palkinnot, ei saa käyttää muussa tarkoituksessa kuin mihin on erikseen annettu oikeus. Huom! Maksumuurin ulkopuoliset sisällöt ovat kyseessä olevan valmistajan/maahantuojan tarjoamia.


Sijoittajaviestintä - Liana Technologies\nLiana on luotettava\nTiedota pörssiin ja medialle,\nseuraa ja analysoi näkyvyyttäsi,\nvie vuosikertomuksesi verkkoon.\nePressi-tiedotejakelupalvelun avulla jakelet pörssitiedotteesi luotettavasti kaikkiin vaadittaviin kanaviin tiedonantovaatimusten mukaisesti.\nePressi on kotimaan johtavin tiedotejakelupalvelu, jonka kautta lähetetään yli 25 000 tiedotetta vuodessa.\nePressistä löytyy Suomen laajin mediakanta, joka pysyy ajankohtaisena päivittäisellä informaatikkotyöllä.\nPalvelun kautta julkaistut lehdistötiedotteet jaetaan toimittajille ja toimituksiin sähköpostitse. Tämän lisäksi tiedotteet julkaistaan Kauppalehti.fi:n lehdistötiedoteosiossa sekä ePressi.com-portaalissa, jossa on kuukausittain lähes 150 000 lukijaa.\nMeiltä löytyvät kattavat mediakannat myös Pohjoismaihin, Baltian maihin, Keski-Eurooppaan, Lähi-itään, Yhdysvaltoihin sekä Aasiaan.\nLianaMonitor-mediaseurantapalvelun avulla mittaat viestintänne tuloksia ja teet monipuolista julkisuus-, kilpailija- ja toimialaseurantaa.\nTekoälyominaisuuksiensa ansiosta LianaMonitor osaa kertoa löytämiensä uutisten äänensävyn lähes reaaliaikaisesti. Sävyanalyysin avulla voit seurata julkisuuskuvanne kehittymistä ja kohdentaa viestintäänne entistä tarkemmin haluamillenne kohderyhmille.\nTechnopolis on työympäristöjen asiantuntija, joka tarjoaa joustavia ja tehokkaita toimitiloja, coworking-tiloja sekä niihin liittyviä palveluja kuudessa maassa Pohjoismaissa ja Itämeren alueella.\nLisätietoa Lianan palveluista


Lace And Studs: Favourites\nLauantaita itse kullekin! :-) Kävin äsken Oranssitorilla etsimässä valkoista kauluspaitaa, enkä löytänyt ihan oikeanlaista. Sen sijaan ostin uusimman Ellen ja ihmettelin myyjien vaatteisiin ja rojuihin lätkimiä hintoja. Esim. paketillinen joulukuusenkoriste-palloja oli hintalapun mukaan (ne oli siis uusia) maksanut 2e, mutta myyjä pyysi niistä 2,20 e. Sitä ollaan oikein bisnestä tekemässä siellä. Kirppis-saaliista tuli tällä erää mitätön, joten huomenna täytyy rientää Valtteriin.\nSain eilen pienen paketin Nellyltä ja kävin Ikeassa hakemassa muutaman pikkujutun. Jahas, pikkareita tässä blogissa, nyt on sitte sekin nähty. Otin ajankuluksi kuvia muistakin tämän hetken lemppareista.\nVanhat kengät, joissa on vähän liian matala korko, mutta tykkään silti!\nVäsäsin Seppälän alekorun sulista laukkukoristeen\nSe eilinen kommenttijuttu muuten toimi, sain asukuvia tänään! Laitan niitä huomenna blogin puolelle ja kohta painun keskustaan tyttöjen kanssa! Illalla voisin väsätä pitsaa..\nHauskaa iltaa, mitä sitten teettekin! Ja vielä vinkki juhlijoille: laittakaa tiiliskivi lasin pohjaan, niin ei lasi nouse turhan tiheään tahtiin. :-) Toimii!\nLähettänyt Ansku klo 15.07\nTunnisteet: Nettikauppa, Ruoka, Shoppailut\nJep, oranssitorin hinnat on välillä aika ihmeellisiä :D Ja muutenkin mä en oo pitkiin aikoihin enää löytänyt sieltä mitään. Tosin en tiedä johtuuko paikasta vai siitä että oon tullut ehkä harkitsevaisemmaksi ostosten suhteen.... :)\n19. marraskuuta 2011 klo 17.19\nIhana blogi sulla! Jään ehdottomasti seurailemaan :)\n19. marraskuuta 2011 klo 17.20\nVoi miten suloisen värinen huulikiilto! =) minkä sävyinen se on?\n19. marraskuuta 2011 klo 17.30\nmulla on sulle haaste!\n20. marraskuuta 2011 klo 13.21\nOi, noi kengät on ihanat !\n20. marraskuuta 2011 klo 15.43\nErica: jeop! Äläs, siellä saa kyllä olla ihan monttua auki välillä. Mulla on sama juttu! En osta enää "ihan kivoja" juttuja ja hyvä niin :-)\nroosa: Kiitos sulo! Kiva juttu! :--)\nAnonyymi: venaas, käyn kattomassa.. 120 Non Stop Glamour kai! :D\nkaroliina: Jeuu tänks :>\n20. marraskuuta 2011 klo 20.00\nI'm off to Dubai\nVautsivau mikä löytö !\nNyt kävi vahinko\nSuomi - lätsä, se ajattoman tyylikäs päähine.\nMinä täällä heii\nKai tähän pitää kirjoittaa "newbies"\nYksinkertainenko se oli?


Hedelmäpuiden kukintaa ja taimien jakamista - Sinikan Vihervinkit toukokuu - Suomela - Jotta asuminen olisi mukavampaa\nHedelmäpuiden kukintaa ja taimien jakamista – Sinikan Vihervinkit toukokuu\nOman asuinpiirin kevään ja alkukesän merkeistä on kiva pitää kirjaa. Minulla on tallessa tärkeitä päivämääriä kolmelta vuosikymmeneltä ja voin vakuuttuu, että vuodet eivät ole veljeksiä. Omenapuiden kukinnan alkukin on vaihdellut kolmen ja puolen viikon haarukassa. Onneksi kevät on sama kaikille, aurinko paistaa yhtä aikaa niin omenapuulle kuin kärhölle.\nOmenapuu ja alppikärhö\nOlohuoneen ikkunan alla kasvava omenapuu ja sen latvuksen sekaan kietoutunut alppikärhö tykkäävät kukkia yhtä aikaa, ja näky on silloin tyrmäävä!\nJos parhaan kukinnan aikaan ei ole juhlittavana helluntaita, valmistujaisia tai Mannerheimin syntymäpäivää, niin ainakin on syytä juhlia hedelmäpuiden kukintaa, kuten Japanissa vietetään hanamia, kirsikan kukkien katselujuhlaa.\nTee nyt touko-kesäkuussa\nToukokuun lopulla on vielä hyvä aika esikasvattaa lämpöä vaativien kasvien, kuten papujen ja kurpitsojen taimet. Liota siemeniä yön yli, niin ne itävät ripeästi.\nOdota kunnes sipulikukkien varret alkavat nuutua ja leikkaa ne vasta sitten. Voit myös taittaa ne perennojen alle piiloon, ja narsissin lehdet voit palmikoida tai solmia. Sipuli ottaa talteen vararavintoa versoista.\nSaksankirvelin voit leikata matalaksi alkukesän kukinnan jälkeen, sillä se versoo uudelleen. Tai anna kukkien kuihtua ja siementen kehittyä, vihreinä ne ovat meheviä ja maukkaita.\nNyt on hyvä aika istuttaa pensaita. Tässä varmat kukkijat joka kuulle: toukokuulle sinikuusama, kesäkuulle idänvirpiangervo, heinäkuulle loistojasmike ja elokuulle mustilanhortensia. Syyskuulle sopii tervolanhanhikki, joka usein aloittaa kukinnan jo kesäkuun puolivälissä.\nKatariinan meripuiston kivipöytä.\nModernin puiston rakentaminen on sekä poikkitaiteellinen että -tieteellinen hanke, jossa hulevedet, saastuneiden maiden puhdistaminen, luonnonmukaisuus, materiaalien kierrätys ovat tiukasti ohjelmassa.\nKotkan Katariinan meripuisto on hyvä esimerkki uudenlaisesta viheralueesta. Saastuneesta öljysatamasta on tehty monipuolinen virkistysalue, jossa on runsaasti jännittäviä yksityiskohtia, kuten meditointilabyrintti kilometrin mittaisine käytävineen, tuhkansirottelupaikka ja eri kivilajeista koottu mahtava pöytä (kuvassa), jonka ääreen mahtuu kerralla piknikille reilut 40 henkeä.\nIdea – taimia riittää jakoon\nRuusukkeista jaettavat perennat, kuten kaunokaiset, esikot ja akankaalit voit irrotella toisistaan jo parhaan kukinnan aikaan alkukesällä. Jos joudut säilyttämään taimia, istuta ne heti turveruukkuihin, joita ei tarvitse poistaa maahan pantaessa.\nTee itse lannoitteet ja torjunta-aineet\nTee tänä kesänä lannoitteet ja torjunta-aineet luonnon antimista. Valmista nokkosvettä, saniaiskäytettä, nokkoskäytettä tai kasvua kiihdyttävää kompostiteetä. Uudet puutarhakirjat pullistelevat ohjeita.\nhedelmäpuut lannoitteet taimien jakaminen torjunta-aineet


Halutaa vaihtaa kolmiosta toiseen kolmioon.\nHalutaan vaihtaa kolmio, neliöön.\nVaihdetaan valoisa kolmio kaksioon\nVaihdetaan kaksio kolmioon Jätkäsaaressa tai Katajanokalla\nVaihdetaan 4h tai 3h\nVaihdetaan valoisa ylimmän kerroksen kaksio kolmioon perheenlisäyksen vuoksi.Ei itään! Muutto mielellään pian!\nVaihdetaan kolmio vähintään neliöön\nVaihdetaan 3h+k —> 4h+k


N95 + Saunalahti, netti takkuaa 3G alueella? | Matkapuhelinfoorumi - Suosituin matkapuhelinpalsta\nN95 + Saunalahti, netti takkuaa 3G alueella?\nKeskustelu osiossa 'Nokia ja Microsoft', aloittaja HarriKoo, 29/12/07.\nKäytössäni on Saunalahden "mobiililaajakaista" 512 kbps ja puhelin\nei useinkaan saa nettiyhteyttä ollenkaan.\nJoskus yhteyden voi saada jotenkuten takkuamalla toimimaan puhelimen\nomalla selaimella. Silloin vilkkuu näytön vasemmassa\nylälaidassa 3,5G ikoni, hetken päästä se vaihtuu näyttämään 3G ja silloin yhteys hetken toimii, kunnes yrittää avata uutta linkkiä tai sivua jolloin puhelin ensin taas yrittää muodostaa yhteyden 3,5G nopeudella, joka aina epäonnistuu.\nMaallikosta näyttää siltä, että puhelin yrittää muodostaa nopeamman yhteyden, jonka tuo saunalahden 512kbps laajakaista sallii.\nKun vaihtaa puhelimen toimimaan kaksitaajuustilan sijaan vain gsm tilassa, yhteys toimii, mutta tietenkin hitaammin kuin 512kbps.\nOnko puhelimessa jotain asetusta jolla tuon 3,5g tilan voisi disabloida, vaiko\npitäisikö yrittää soittaa saunalahdelle ja tivata tuohon ongelmaan parempaa\nratkaisua? (edellisellä kerralla tarjosivat vain GPRS yms asetusten uudelleen\nJa ongelma säilyy paikasta riippumatta? Vaiko jollain tietyllä alueella? Olisiko elisalla verkossa jotain fibaa? Tai sitten puhelimessa on jotain häikkää. Itsellä on samainen yhdistelmä ja pelaa mainiosti.\nHarriKoo sanoi: ↑\nKäytössäni on Saunalahden "mobiililaajakaista" 512 kbps ja puhelin.\nItselläni oli myös ongelmia parin päivän ajan, toisinaan luuri (N73) sai yhteyden ja hetken ajan netti toimi, sitten ei dataa enää siirtynyt eli yhteys meni "jumiin". Toisinaan yhteyden muodostaminen uudelleen auttoi, toisinaan ei. Tein vikailmoituksen Saunalahdelle, joka välitti sen seuraavan päivän aamuna Elisalle ja iltapäivällä yhteys taas toimi ok.\nKannattaa ennen vikailmoitusta kokeilla:\n- toimiiko yhteys muun tukiaseman alueella? Itselläni toimi, joten vika tukiasemassa tms., ei luurissa\n- sammuttaa laite usean minuutin ajaksi, akkuakin kannattaa käyttää poissa luurista, jonka jälkeen yrittää uudelleen\n- jos mahdollista, testata yhteyttä toisella luurilla\n- jos mahdollista, testata luurin datayhteys toisella liittymällä\nItsekin latasin uudelleen asetukset puhelimeen, mutta ei auttanut tässä tapauksessa.\nVika esiintyy aina 3G verkon alueella oltaessa, ei vain yhdessä paikassa.\nSoitin jo saunalahdelle ja sieltä sanottiin, että vikaa on tod.näk. puhelimessa tai sitten SIM kortissa. Ainakaan tunnin akun irtikäyttö puhelimesta ei muuttanut asiaa miksikään.\nTäytyy lainata jostain toista SIM korttia ja testata asiaa.


Imagine - DALI Valaistuksenohjaus • Helvar • Imagine Endless Possibilities\nDALI VALAISTUKSENOHJAUS – IMAGINE\nAlan yleisiä standardeja hyödyntävä Imagine-ratkaisu on helppo asentaa ja integroida, ja sen tarjoamat DALI valaistuksenohjaus- ja hallintatoiminnot ovat vertaansa vailla.\nKatso koko videokirjasto!\nMitä on DALI?\n950 Router -tuotesivu\nKäyttäjien hyvinvointia palvelevia tiloja\nHelvar Imagine-reititinratkaisu on luotu ihmisiä, ei vain rakennuksia varten. Valaistus on keskeinen osa tilojen suunnittelua. Erityisen tärkeä se on työ-, oppimis- ja sairaalaympäristöissä. Valaistus ohjaa päivärytmiä ja auttaa välttämään pimeiden vuodenaikojen kielteisiä vaikutuksia.\nImagine-reititinratkaisu luo tasapainon miellyttävän ja tehokkuutta parantavan valaistuksen välille käyttäjälähtöisen automaation ja rajapintojen avulla. Pienetkin yksityiskohdat voivat parantaa käyttökokemusta huomattavasti. Järjestelmä esimerkiksi pitää valot päällä kulkureiteillä, joiden lähistöllä tehdään vielä töitä.\nEnsiluokkaista tehokkuutta ja älykästä energiansäästöä\nHelvarin järjestelmä auttaa pienentämään energiakustannuksia. Säästöä tuovat kulutusta pienentävät ominaisuudet, kuten läsnä- ja poissaolonolontunnistus, sekä älykkäät raportit, jotka näyttävät, missä energiaa voisi säästää eniten.\nKun täydennät Imagine-reititinratkaisua Helvar Insights -raporteilla saat käyttöösi tilankäyttötiedot, joiden avulla tunnistat esimerkiksi vajaakäytöllä olevat tilat. Raportit perustuvat edistyneiden liketunnistimien tuottamaan tietoon.\nDALI valaistuksenohjaus integraatio\nÄlykäs ja helppo integroida sekä yhdistää muihin järjestelmiin. Imagine-reititinratkaisu on helppo integroida muihin rakennusautomaatio- tai pilvipohjaisiin järjestelmiin. Voit ohjata valaistusta ja säätää asetuksia joko paikan päällä tai etänä, joten saat koko tilan täysin hallintaasi.\nJärjestelmä kehittyy ja muuttuu tehokkaammaksi koko elinkaarensa ajan, kiitos Helvarin pilvipohjaisen IoT-alustan. Älykkäät ominaisuudet, kuten PIR-päälläoloaikojen raportit, kertovat tilojen käytöstä ja näyttävät, miten sensorien päälläoloaikoja voisi optimoida ja tilankäyttöä tehostaa ilman, että viihtyisyys kärsii.\nTutustu Helvar Imagine -reititinjärjestelmään suunnitellessasi reitittimiin yhteensopivia DALI-, DALI-2 ja DigiDim -ohjauslaitteita.\nMiksi valita Helvar Imagine -ratkaisu valaistuksenohjausprojekteihisi\nMiksi valita Helvar Imagine toimistoja varten?\nMiksi valita Helvar Imagine kouluihin ja yliopistoihin?\nT5 tärkeintä syytä, miksi suunnittelijat ja loppuasiakkaat valitsevat Helvar DALI-2 -ratkaisut.\nImagine on Helvarin johtava DALI-standardin mukainen valaistusratkaisu.\nSe on asennettu lukuisiin korkeatasoisiin kohteisiin eri puolilla maailmaa.\nJoustavuus, energianhallinta, mukavuus ja loppukäyttäjän mahdollisuus ohjata valaistusta olivat kulmakiviä Tampereen ammattikorkeakoulun äskettäisessä valaistussaneerauksessa, ja juuri ne syyt, miksi Helvarin Imagine-ratkaisu valittiin.\nSeinäjoen keskussairaalassa Helvar toteutti innovatiivisia valonohjausratkaisuja, joiden keskeisiä elementtejä ovat älykäs valaistus, ihmiskeskeinen valaistus ja energiatehokkuus. Kyseessä on suurin tämän kaltainen hanke Suomessa.\nBristolin yliopistossa Yhdistyneessä kuningaskunnassa Helvar-ratkaisu sisältää sekä mittavan valaistusratkaisun että digitaaliset palvelut, mitkä tukevat yliopiston tavoitetta rakentaa aidosti älykäs tulevaisuuden kampus.\nIstanbulin lentokenttä on valtava hanke Helvarille ja yksi maailman suurimmista ajankohtaisista valonohjaushankkeista.\nMaailman suurin matkustajalaiva Symphony of the Seas Royal Caribbean -varustamon huikea Symphony of the Seas, sisältää lukuisia Helvarin valaistusratkaisuja.\nAbu Dhabissa sijaitseva WTC-pilvenpiirtäjiin kuuluva Trust Tower sisältää maailman suurimman DALI-järjestelmän, jossa on peräti 60 000 DALI-pistettä ja 36 000 valaisinta. Korkean pilvenpiirtäjän koko valaistus on DALI-standardin mukaista.\nYksinkertainen, joustava ja skaalautuva DALI -valaistuksenohjaus\nHELVAR IMAGINE on kokonaisvaltainen valaistuksenohjaus- ja hallintajärjestelmä. Imagine hyödyntää avoimia protokollia ja standardeja, kuten DALI-2 ja Ethernet, joten se on helppo asentaa ja integroida. Imagine-järjestelmä on aidosti skaalautuva. Sen voi laajentaa yksittäisestä huoneesta vaikka koko rakennukseen tai kampukselle.\nImagine-ratkaisut voidaan rakentaa seuraavista Helvar-tuotteista:\nValitse tiloihisi jatkuvasti kehittyvä tulevaisuuden ratkaisu jo tänään.


Niina Suomisen, Mika Taanilan ja Leena Lehden teokset Turku Animated Film Festivalin kotimaisessa kilpailussa – AV-arkki\nNiina Suomisen, Mika Taanilan ja Leena Lehden teokset Turku Animated Film Festivalin kotimaisessa kilpailussa\nNiina Suomisen Mikä aika on? (2020, nostokuvassa), Mika Taanilan Patentti Nro 314805 (2020) sekä Leena Lehden Taiga (2021) valittiin Turku Animated Film Festivalin kotimaiseen kilpailuun, joka järjestetään Turussa 25.–29.8.2021. Kotimaisesta kilpailusta on näytöksiä vielä torstaina 26.8. klo 20:00 Manilla-teatterissa sekä lauantaina 28.8. klo 21:00 Vanhalla viinatehtaalla.\nNiina Suomisen teoksen lähtökohta oli visuaalisesti kiinnostavan ja intensiivisen, kaleidoskooppimaisen runsaan kokonaisuuden luominen ja rytmittäminen yhteen säveltäjä Jukka Ruohomäen (s.1947) saman nimisen ääniteoksen kanssa. Sävellyksen äänimateriaali on toteutettu vuonna 1970 Erkki Kurenniemen suunnittelemalla DIMI-syntetisoijalla. Teoksen filmimateriaali (16mm) on ohjaajan itsensä kuvaamaa ja kehittämää, lukuun ottamatta sotakuvia, jotka ovat found footage -materiaalia. Mikä aika on? asettaa ajan kokemuksen pohdinnan keskiöön. Teoksen ihmishahmot ovat kiintopisteitä ajan kulumisen ja loppumisen pohdinnoille. Sotakuvat toimivat universaaleina symboleina, jotka heijastavat ihmisluonnossa kaikkina aikakausina ilmenevää väkivaltaa. Teoksen kautta on mahdollista pohtia ajan katoavaista olemusta sekä katsojan suhdetta konfliktien täyteiseen aikaan, jota elämme.\nMika Taanilan Patentti Nro 314805 palaa elokuvahistorian jännittäviin alkuaikoihin. Suomalainen insinööri Eric Tigerstedt ratkaisi äänielokuvapulman jo ennen ensimmäistä maailmansotaa. Kaikki kuvat ja äänet on muokattu jäljelle jääneistä koemateriaaleista vuodelta 1914.\nMika Taanila: Patentti Nro 314805 (2020)\nLeena Lehden Taiga on elegia havumetsälle. Etelä-Suomessa taiga on alkanut jo muuttua leutometsiksi. Tämä herkkä elokuva on tehty 16 millin filmille ilman kameraa. Se yhdistää käsinpiirretyn animaation Suomen subarktiselta alueelta kerättyjen pienten kasvien ja sammaleen kanssa.\nLeena Lehti: Taiga (2021)\nTurku Animated Film Festival, 25.–29.8.2021, Turku


Oluen kaataminen lasiin | Reittausblogi\nLähettänyt Harri Metsäjoki - julkaistu 27.10.13 10 kommenttia\nBlogin kommenteissa on viime aikoina ollut juttua oluen kaatamisesta lasiin. Tähän, kuten pihvin paistamiseenkaan, ei ole olemassa vain yhtä oikeaa tapaa. Unohda muistisääntö ale-oluiden sormenvahvuisesta vaahdosta, vai miten se oli?\nOlut on ainut aidosti vaahtoava juoma, se johtuu oluen ainutlaatuisesta proteiinirakenteesta ja hiilihappoisuudesta. Oluen vaahtoon vaikuttavat kaikki käytetyt mallaslajikkeet, humalat, hiivat ja itse panoprosessi. Esim. vehnää saatetaan lisätä olueen monesti sen takia, että siitä saadaan juuri oikeanlaisia proteiineja hyvän vaahdon muodostamiseksi.\nLikainen lasi. (Kuva: cicerone.org)\nVaahdon muodostumiseen vaikuttaa lisäksi tarjoiluastian, eli lasin puhtaus. Mikäli lasi on rasvainen, öljyinen tai muuten likainen saattaa olueen muodostunut vaahto laskea hyvin nopeasti, toisaalta syy voi olla myös itse oluessa. Lasi on likainen, mikäli sen reunoihin tarttuu pieniä kuplia. Suosittelen pesemään olutlasit kuumalla vedellä käsin ja mahdollisimman neutraalin hajuisella astianpesuaineella. Oma harja voi myös tulla kyseeseen. Itselläni on käytössä jo varsinaisesta käytöstään poistettu tuttipullojen pesuun tarkoitettu harja.\nItse oluen kaataminen tulee jokaisen suorittaa haluamallaan tavalla. Se tapa jota itse useimmiten käytän on kuvattu Randy Mosherin kirjassa Tasting Beer, sivulla 75. Ennen tämän kirjan lukemista kaadoin oluen käytännössä niin, että aluksi pidin lasia noin 45-asteen kulmassa ja kaadon edistyessä nostin lasia vähitellen pystympään, jotta siihen muodostui jonkinlainen vaahto. Nyt käytössä on useimmiten joko kirjan kuvaama suora kaato tai sitten jonkin sortin hybridi näiden tapojen väliltä - hieman tilanteesta ja oluesta riippuen. Vehnäoluet kaadan edelleen vanhan suosituksen mukaan, eli 2/3 osaa lasi kallellaan, sitten lasi pystyyn, pyöräytetään pullosta hiivat liikkeelle ja kaadetaan loppuun - kaikki hiivat tietysti lasiin.\nRandy Mosherin kuvaama tapa\nMosherin tapa ottaa hieman aikaa, mutta samalla oluen hiilihappoisuus pehmenee ja itse pidän ainakin suurimmasta osasta oluista enemmän tällä pehmeämmällä tavalla. Esim. klassikko-olut Chimay Blue on tuoreeltaan hyvinkin hiilihappoinen. Jos se kaadetaan varovaisella kaadolla, jää siihen hiilihappoisuutta omaan makuuni aivan liikaa. Suoralla kaadolla suurin osa "turhasta" hiilihappoisuudesta lähtee automaattisesti pois.\nEli nyrkkisääntöinä aina puhdas lasi ja kaadon voitkin sitten suorittaa omiin mieltymyksiisi nähden ihan miten vaan.\narschloch 27. lokakuuta 2013 klo 21.42\nTällaisiakin postauksia lukee välillä ihan mieluusti, ja ilmeisesti tämä onkin kirjoitettu yleisön enemmän tai vähemmän eksplisiittisestä pyynnöstä. Myös erilaisista laseista voisi ehkä kirjoittaa? Lähinnä itseä kiinnostaisi kuulla syvällisempää analyysiä tuosta välillä blogikuvissa näkyvästä IPA-lasista. Nyt ainut siitä näkemäni kertomus, joka on useampisanainen kuin "toimii", oli valmistajan promovideo, jonka perusteella ko. lasi on luonnollisesti maailman paras.\nAlfons 27. lokakuuta 2013 klo 23.06\nTuo lasiohje voisi olla ihan hyvä. Ehkäpä muodossa "Jokaisen oluenystävän must-have-lasit" + muutama hifistelylasi (esim tuo IPA-lasi). Tai sitten vaihtoehtoisia ratkaisuja heikon (olut)lasikokoelman omaaville. Monet eivät välttämättä edes huomaa ajatella, että kaapissa pölyttyviä konjakki- tai viinilaseja voisi hyödyntää eri oluiden kanssa.\nHarri Metsäjoki 27. lokakuuta 2013 klo 23.50\nPannaan korvan taakse, josko joskus jossain innostuisi. En vaan itse koe olevani lasien suhteen kovin tarkka, pääasia, että se olut on lasissa.\nAnonyymi 27. lokakuuta 2013 klo 22.48\nJotkut blogin olutkuvat ovat sellaisia, että tuon ohjeen mukainen kaataminen on niissä lähimpänä tuota kakkosvaihetta, "let the foam settle". Ohje tulee melkoiselta auktoriteetilta, mutta näyttää silti aika oudolta. Joskus kun olut on vähän repussa ravistunut eikä ole ehtinyt seistä tarpeeksi kauan jääkaapissa, tulee tuollainen kakkosvaiheen vaahto vähän tahtomattakin. Olen tähän asti pitänyt sitä huonona juttuna, mutta ehkä sitten pitäisi kärsivällisesti vain odottaa vaahdon laskeutumista. Taidan kuitenkin pitäytyä vielä tuossa 2/3 metodissa. Joskus hyvin runsas vaahto on tuntunut vetistävän makua.\nHarri Metsäjoki 27. lokakuuta 2013 klo 23.44\nKakkosvaiheessahan on hyvin aikaa ottaa kuva. Kuten sanottua, niin tilanteen, oluen ja oman maun mukaan. Runsaan vaahdon mukana iso osa hiilihapoista on poisunut, se saattaa muuttaa olutta niin, että aistit sen vetisempänä.\nTommi 27. lokakuuta 2013 klo 22.51\nJes, hyvä kirjoitus. Jostain syystä monet tuntuvat aristelevan vaahtoa -- kuin se olisi jokin paha -- ja laskevat oluen turhan varovasti. Vaahto kuuluu lasiin ja sillä on tärkeitä funkioita, kuten kirjoitat. Mosher muistaakseni mainitsee myös, että vaahtokerros ikään kuin suojelee oluen aromeja säilytten niitä pidempään.\nAndy 28. lokakuuta 2013 klo 9.10\nTässä videossa vertaillaan neljää eri kaatotekniikkaa samalla oluella. Ilmeisesti kaatotekniikka voi vaikuttaa myös oluen makuun; rajumpi kaato poistaa oluesta katkeroisuutta, kun humalan katkeroaineet "pakenevat" vaahtoon.\nAnonyymi 28. lokakuuta 2013 klo 10.05\nMielenkiintoinen video. Aika samoilla linjoilla voisin olla videon tekijän kanssa. Runsas vaahto sopii kyllä joihinkin tyyleihin, esim. vehnäoluisiin. Ja jotain imperial stoutia on lopussa usein kaadettava kovaa keskelle lasia, jotta saisi aikaan kunnollisen vaahdon ylipäätään. Mutta jos Sort Gulin kaltaisessa black ipassa on yli puolet lasista vaahtoa, niin en usko sen enää optimoivan olutnautintoa. Tähtäisin itse noin puoleen tuosta kuvan vaahdosta. Kyseessä taisi tosin olla melko runsaasti vaahtoava olut muutenkin. Ja toki omat oluensa saa aina kaataa niin kuin haluaa, mutta sen nyt pitäisi olla itsestäänselvyys.\nJaGe 28. lokakuuta 2013 klo 21.02\nTässä on ainakin ratkaisu kuinka vehnäolut saadaan kaadettua kunnolla lasiin :)\nMikkeller Sort Gul on kyllä erittäin hankala olut kaataa lasiin. Itse kaksi kertaa sain rakenneltua tuollaisen kuvassa näkyvän vaahdon. Ehdottomasti hankalin olut tähän mennessä on ollut Nøgne Ø Wit, joka on kyllä melkoinen olut rakentamaan vaahtoa :)\nHarri Metsäjoki 28. lokakuuta 2013 klo 21.13


UM: Hongkongin karanteenihotellissa suomalainen\nJUURI NYTChristian Ruutun kesä Luvialla alkoi rankalla veneprojektilla: ”Pelivuosien jälkeen en ole hikoillut niin paljon”\nlauantai 02.05.2009 klo 13:51 (muokattu 02.05.2009 klo 13:51 )\nHongkongissa karanteeniin suljetussa hotellissa on ainakin yksi Suomen kansalainen, ulkoministeriöstä kerrotaan.\nSuomalainen nainen on jumissa Hongkongissa sikainfluenssapelon takia karanteeniin määrätyssä hotellissa.\nUlkoministeriön tietojen mukaan suomalaisella ei ole ollut sikainfluenssan oireita.\nKonsuli Ulpu Koskinen Hongkongin pääkonsulaatista kertoi STT:lle puhuneensa suomalaisen kanssa. Tämä kertoi Koskiselle, ettei tiennyt tilanteesta paljoakaan. Hotellin asukkaita on kehotettu pysyttelemään omissa huoneissaan. Koskisen muilta diplomaateilta saamien tietojen mukaan hotellissa on ainakin brittejä, belgialaisia ja puolalaisia.\nKoskisen mukaan nainen on Hongkongissa lomamatkalla ja saapui Wanchain alueella sijaitsevaan Metropark-hotelliin perjantaina, siis vain hieman ennen kuin Hongkongin viranomaiset määräsivät hotellin viikoksi eristykseen. Eristämismääräys johtuu siitä, että hotellin meksikolaisasiakkaalla oli todettu sikainfluenssa.\nKonsuli yritti itse käydä hotellilla mutta huomasi sen täysin eristetyksi.\n– Hotellille ei ollut mitään keinoa päästä. Poliisi oli eristänyt sen täysin, paikalla oli yli kymmenen suurta poliisiautoa. Hotellin ala-aulan ikkunatkin on peitetty muovilla, joten sisään ei näe, Koskinen kuvailee.\nSikainfluenssapelko näkyy Hongkongin katukuvassa. Koskisen mukaan melkein kaikki pitävät kasvojensa suojana niin sanottua kirurginmaskia.\nMottiin joutunut suomalaisnainen oli uupunut matkasta ja eristyksestä eikä halunnut antaa toistaiseksi haastattelua.\nSars-kuume jätti jälkensä\nHongkongin johtokin pitää karanteenia ”julmana” keinona mutta viittaa karvaisiin kokemuksiin. Kuusi vuotta sitten seitsemän miljoonan asukkaan kaupunki halvaantui sars-kuumetartunnan pelossa ja tauti tappoi 300 hongkongilaista. Kulkutaudin leviämistä olisi mahdotonta estää kaupungissa, jossa asutaan liki toisiaan – asukkaita on lähemmäs 6 700 neliökilometriä kohti.\nPaikallinen asiantuntija pitää karanteenia ylimitoitettuna toimena todelliseen tartuntavaaraan nähden. Meksikolaismies ehti oleskella hotellissa vain muutaman tunnin ennen kuin hän lähti hakemaan apua sairaalasta.\n– Uskoakseni tästä tulee kansainvälinen vitsi -- terveet turistit lukitaan hotelliinsa Hongkongissa seitsemäksi päiväksi, marisi tartuntatautiasiantuntija Lo Wing-lok lehtihaastattelussa.\nHongkongin katukuvaan on ilmestynyt hengityssuojaimia, mutta ainakaan lauantaina paniikki ei näyttänyt saaneen otetta asukkaista.\nHongkongin sairaustapaus säikäytti myös Kiinan keskusjohdon ja Taiwanin viranomaisia, jotka rupesivat jäljittämään Hongkongissa sairastuneen miehen kanssa samoissa lentokoneissa matkustaneita ihmisiä. Kiina keskeytti Meksikon-lennot mutta lähetti evakuointikoneen hakemaan Meksikoon lentokiellon takia juuttuneita kansalaisiaan.\nAasian maiden tavoite on sama: löytää ja eristää viruksenkantajat kulkutaudin suitsimiseksi alkuunsa. Sars-kuumeen lisäksi mailla on ikäviä kokemuksia toisesta tappavasta taudista, lintuinfluenssasta.


1h, kk, s Oulu Peltokatu 20 - Helmet LKV, Oulu\nPeltokatu 20, Etulyötty, Oulu\nHyvällä sijainnilla keskustan läheisyydessä, hissillisessä talossa ja omalla tontilla olevassa taloyhtiössä hyväkuntoinen yksiö, jossa on olohuoneen lisäksi makuualkovi, keittokomero, pesuhuone ja sauna. Asunnossa on parkettilattiat, pesuhuone laatoitettu jossa paikka pyykinpesukoneelle.\nAsunto on ylimmässä kerroksessa ja ikkunat suuntautuu yhtiön sisäpihalle.\nTässä viehättävä kohde omaksi pieneksi kaupunkikodiksi tai sijoitusasunnoksi.\n30.01.2022 12:00 - 12:30\n115 078,61 €\n3 921,39 €\nVarainsiirtovero 2 % kaupanteossa kauppahinnasta. Ei koske ensiasunnon ostajaa.\nHyvällä paikalla palvelujen lähellä.\nAs Oy Oulun Lehmuspuisto\nTomi Haapaniemi Isännöintipalvelu Heikki Lahti OY ISA Torikatu 22 A 4. kerros 083117106 90100 Oulu heikki.lahti@hlahti.fi 08 3117106\nSYJ/Tähtiverkko Kaapeliyhtiö Telia Sonera Tietoliikenne Telia Finland 10 M\nAutohalliin asennettu kameravalvonta-07,luhtikäytävien pinnoitus tehty Acrubetonilla 08, IV- kanavien puhdistus -14, pihakannen tiivistyskorjaus, Skanskan tekemiä tiivistyksiä liittyen 10-vuotis tarkastukseen -16, porraskäytävien huoltomaalaus -16.\nInstaron 10-vuotistarkastusraportin mukaisia korjauksia 2021-2023: Vesikalusteiden kunnontarkistuksia, kaukolämpökeskuksen kuntokartoitus, vesikston kuntokartoitus 2021, salaojien painehuuhtelu 2022. Käsittelyn alla olevat korjaukset: katto ja piha siistiminen, ikkunat ja ovet, yleiset tilat, LVI-korjauksia huoltokorjauksia tarvittaessa. Ei niin kiireelliset korjaukset: perustukset ja runko, sähkö- ja tietojärjestelmät, lämmitysjärjestelmä, ei korjaustarpeita. Peruskuntoarvion teettäminen taloyhtiöön.


Helppoa kuin maidon ostaminen! - iSearch Group Oy\n18.6.2013 Santtu Vehosalmi\nNoin niinkun perusperiaattena pitäisin sitä että kaikkea voi aina kehittää eteenpäin, jatkojalostaa tai muuten parantaa entisestään. Koskee sekä fyysisiä tuotteita että niitä ah-niin-ihania aineettomia hyödykkeitä, palveluita. Välillä sitä oikein tällainen tavallinen (?) kansalainen hämmentyy kun tulee kiinnittäneeksi lähemmin huomiota johonkin ihan perustarpeeseen, ja miten pitkälle sen täyttäminen itseasiassa on viety ’jatkojalostuksessa’. Tänään allekirjoittaneella kävi näin maidon osalta. Luitte aivan oikein. Maidon. Juuri sen valkoisen elämän eliksiirin mitä ihmisravinnoksi tuottavat pääasiassa lehmät, ja mitä ameriikanheebot ostavat muovikanistereissa ja me härmänhörhöt pahvitölkeissä.\nTuli nimittäin tehtyä tänään ihan tavallinen jääkaapintäydennysvaellus läheiseen valtakunnallisen ketjun markettiin, ja siinä missä monet kerrat olen maitopurkkini napannut kylmiön rullakosta koriin ilman suurempaa ajatusta asialle, tällä kertaa jostain syystä tulin tutkineeksi maitovalikoimaa vähän lähemmin. Siis tuota…oletteko tulleet laskeneeksi montaako erilaista maitoa meille nykyisin on tarjolla? En minäkään. Erilaisia maitoja ja maitojuomia on aivan käsittämätön määrä! Tässäkin tietysti asiakas on kuningas eli sitä tuotetaan mitä kansa haluaa ja ostaa. Maito 2.0 alkaa olla tarjolla jo niin monena variaationa, että suurinpiirtein itse kunkin ihmisen bugeihin soveltuva päivitys todennäköisesti löytyy hyllystä. Variaatioista suurin osa näyttäisi olevan rasvaprosentin, laktoosin määrän ja lisättyjen vitamiinien/proteiinin kombinaatioita. Mutta sitten on vielä luomulehmistä luomukätösin lypsettyä maitoa, erikseen ilmeisesti pimeässä lypsettyä unimaitoa, iskukuumennettua sitä-sun-tätä, valmiiksi kaakaonmakuista luttanaa… Oletteko huomanneet että kahvimaitoakin myydään nykyisin sillä nimellä ihan erikseen, eri variaatioina? Älkää nyt vaan sanoko että olette sitä tavallista sinistä tai punaista tai vaaleensinistä…siis yleensä kuitenkin valkoista…maitoa vielä käyttäneet myös sitä chic cappuccinoa työstäessänne? Hei vähän nyt nykyaikaa siihen touhuun, jos saa pyytää:-D\nKotiin palattuani kävin vielä mielenkiinnosta katsomassa Valion verkkosivuilta tuoteryhmän ’maidot’ valikoimaa. Siellä näkyi 29 eri tuotetta. Pelkästään rasvattomia maitoja oli listattuna seitsämän eri variaatiota. Epäilemättä meissä jokaisessa asuvan pienen lehmän tuotantofirmalla on vähintäänkin vastaava valikoima. Ja kun automarkettien valikoimassa ovat molempien tuotteet, ja eri pakkauskokoja on vielä ainakin osasta valikoimaa muutama, niin ei ole mikään ihme että kohta yksi hyllykilometri pitää varata pelkille maidoille ja maitojuomille. Aletaan lähestyä sitä pistettä ettei enää kannata valmiiksi tölkittää ja säilyttää hyllyssä niitä satoja variaatioita vaan kaikki eri ainesosat ovat kohta säiliöissä kylmiössä ja asiakas naputtelee myymälän seinässä olevaan näyttöön haluamansa UHT-HYLA-1%-luomu-proteiinipläjäyksen koodin ja laite sekoittaa juuri tilatunalisen koktailin halutussa pakkauskoossa paikanpäällä. Watch this space.\nTaidanpa juhlistaa tätä vuodatusta ottamalla tilkan maitoa. Mukilliseen kahvia sekoitettuna. Ai mitäkö lajiketta? En kerro. Maito 3.0:aa odotellessa.


Valtioneuvoston periaatepäätös kansalliseksi korruptionvastaiseksi strategiaksi ja toimenpideohjelmaksi 2021–2023 - Valto\nValtioneuvoston periaatepäätös kansalliseksi korruptionvastaiseksi strategiaksi ja toimenpideohjelmaksi 2021–2023\nValtioneuvoston julkaisuja 2021:66\nOikeusvaltion kehittämisen ja sisäisen turvallisuuden ministeriryhmä päätti marraskuussa 2019 käynnistää korruption vastaisen strategian jatkovalmistelun. Oikeusministeriö asetti 23.4.2020 valmistelu- ja ohjausryhmän korruptionvastaisen strategian ja sitä koskevan toimenpideohjelman valmistelua varten.\nValmistelussa hyödynnettiin korruptionvastaisen yhteistyöverkoston laatimaa strategialuonnosta. Strategian ja toimenpideohjelman valmistelussa on myös huomioitu YK:n, OECD:n, Euroopan neuvoston ja EU:n Suomelle osoitetut korruption vastaisen työn tehostamiseen liittyvät suositukset sekä YK:n kestävän kehityksen (Agenda 2030) tavoitteet.\nStrategialla pyritään lyhyellä aikavälillä tehostamaan korruption torjuntaa ja pitkällä aikavälillä rakentamaan yhteiskuntaa, jossa korruptiolla ei ole menestymisen mahdollisuuksia. Strategian tavoitteiden saavuttamiseksi valmistelu- ja ohjausryhmä laati toimenpideohjelman, joka sisältää aikataulutettuja ja vastuutettuja toimenpiteitä.\nToimenpideohjelman toimeenpano tapahtuu vuosina 2021–2023. Valmistelu- ja ohjausryhmä seuraa toimeenpanoa ja raportoi siitä oikeusvaltion kehittämisen ja sisäisenturvallisuuden ministeriryhmälle.


Klimaatti: Miten puhkaista hiilikupla? - Sitra\nKlimaatti: Miten puhkaista hiilikupla?\nKaukonäköiset sijoittajat pyrkivät jo eroon fossiilisten polttoaineiden painolastista, mutta mistä rahat jättivoittojen tilalle?\nMustan kullan piti olla luotettava sijoituskohde. Fossiiliset polttoaineet ovat yhä huikea rahasampo: niiden vuosituotannon arvo on 14 kertaa Suomen bruttokansantuotteen verran. Ilmakehään voi kuitenkin päästää enää rajallisesti fossiilisten polttamisesta syntyvää hiilidioksidia, ja raja lähenee kovaa vauhtia. Kaukonäköiset sijoittajat pyrkivät jo eroon fossiilisten polttoaineiden painolastista, mutta mistä rahat jättivoittojen tilalle?\nLue lisää: www.ymparisto.fi/fi-FI/Ilmasto_ja_ilma/Uutiskirje_Klimaatti/2014/32014/Fossiilinen_energiatalous_paisui_hirvioksi?utm_source=uutiskirje&utm_medium=email&utm_campaign=klimaatti-hirvio